Elmar Vəliyevlə İnam Kərimov anlaşması: baş baytar təyinatında gizlinlər » Korrupsiya.org\n20 iyn 2018, 11:57\nFİA.Az-ın feysbuk üzərindən əldə etdiyi xəbərdə bildirilir ki, Gəncənin “padşah”ı Hacıbala Abutalıbovun yerinə getmək üçün kadrlarını Bakıya yerləşdirməkdədir.\nFİA.Az-ın verdiyi xəbərə görə, KTN rəhbəri ilə Gəncə merinin münasibətləri kifayət qədər yaxın imiş. Bu əlaqələr Nazirlər Kabinetində birgə təmsil olunmağa qədər gedib çıxa bilər.\nAzərbaycan nümayəndə heyəti İKKROM Baş Assambleyasının 31-ci sessiyasında iştirak edib 01 noy 2019, 10:24\n"Qarabağ"ın ilk Çempionlar Liqası matçı bu hakimlərə tapşırıldı 04 iyl 2018, 15:00\nGeneral işdən çıxarıldı 03 may 2018, 13:02\n"Bu bank nəinki faizləri silir, hələ özündən yeni faizlər fikirləşir…” - Daha bir GİLEY 24 may 2019, 14:06\nQANUN və İCRA" verilişində sabah nələr təhlil olunacaq ??? - VIDEOLAR 12 apr 2018, 14:51\nTəhsil Nazirliyi ABL Cup 2017/18 turnirinin Yaz kubokunda iştirakını təsdiqlədi 30 mar 2018, 13:18\nTTC-ə yönəldilmiş əməliyyata reaksiya CHP Ümumi Başçısı Kamal Kılıçdaroğlu, Türk Millətləri Birliyinə istiqamətli əməliyyatına reaksiya göstərdi. 30 yan 2018, 18:14\nKim Çen Rusiyaya gizli səfər etdi? – İDDİA 10 iyl 2018, 12:07\nMərkəzi Bankın qısamüddətli notlarının yerləşdirilməsi üzrə hərrac keçiriləcək 06 avq 2019, 17:14\nÖzü iki müharibənin veteranı, oğlu da 2 Aprel Savaşı döyüşçüsü... - Sosial durumu ağırdır... 16 okt 2019, 13:56\nGeneral Ehtiram Xəlilovun gizli aksiz biznesi - İLGİNC İDDİA 09 noy 2019, 13:31\n2 nömrəli Bakı Baza Tibb Kollecindən narazılıq... - Ödədiyi pulu geri ala bilmir... 03 okt 2019, 13:13\nRafael Ağayev dünya çempionatına qələbə ilə başladı 07 noy 2018, 19:25\n“Xalq Bank” ASC məcburi köçkünü intihara sürükləyir-FOTO VİDEO - 29 yan 2019, 16:40


Mübariz Quliyev öz ARZUsuna qovuşa biləcəkmi...? » BakuNews.Az\nMübariz Quliyev öz ARZUsuna qovuşa biləcəkmi...?\nTarix:26-05-2016, 19:32 Baxış Sayı:644\nKeçmiş icra başçısı Tahir Quliyev və oğlu Mübariz Quliyevlə bağlı redaksiyamıza İLGİNC məlumatlar daxil olmuşdur. Bu məlumatlarda tükürpədici o qədər məqamlar var ki, hətta bunları araşdırıb oxuculara obyektiv məlumat çatdırılmasına zərurət yaranıb.Nəsimi rayonunun keçmiş başçısı Tahir Quliyevin oğlu Mübariz Quliyevlə bağlı sensassion iddiallar mövcudur. Obyektiv.org-un redaksiyasına daxil olan məlumatlarda bildirilir ki, M.Quliyev hal-hazırda Zabrat qəsəbəsində 32 saylı uşaq musiqi məktəbində direktor vəsifəsini icra etməkdədir. Bununla yanaşı mənbə bildirir ki, M.Quliyevin bank hesabında olan 140 min DOLLARın qalmaqalı meydana çıxıb. Bu müəmmalı 140 min dolların məsələsi verilən məlumata görə Tahir Quliyevlə oğlu Mübariz Quliyev arasında insidentin yaranmasına səbəb olmuşdur. Etibarlı mənbədən əldə edilən məlumatlarda göstərilir ki, hətta bu məsələ ilə bağlı ata oğul arasında şiddətli çəkişmələr getməkdədir. Vəzifəsin itirəndən sonra oğluna sözü kar etməyən ata çıxılmaz vəziyyətdə məhkəməyə müraciət edib. Məhkəmə isə hansı yolla necə susdurulduğu qaranlıq məqamlardan biri olaraq qalmaqdadır. Bildirilir ki, ATAŞ Mübariz Quliyevin ARZUYA çatmaq imkanını məhdudlaşdırır. Gələn sayımızda geniş açıqlamalar olacaq qaçırmayın:A N O N S1. M.Quliyev ayda 1500-2000 manatı kimə hansı məqsədlə verir...? 2. "DOSTUNUN" "DOSTU" M.Quliyevin necə "DOST"u olub...?3. "DOST"lar məqsədlərini ARZULAR üzərində necə gerçəkləşdirir...?4. Mübariz Quliyev şəxsi hesabında olan 140 min DOLLARI öz "ARZU"suyla niyə gerçəkləşdirə bilmədi...?5. M.Quliyevin bu ARZUyla yaşamasına T.Quliyev niyə maneə yaratdı...?Bütün bu sualllarımıza M.Quliyev və T.Quliyev nəzərində cavab axtarmağa çalışacağıq.BAkuNews.az


Kamal Abdulla » Akademik Kamal Abdullayevin Şamaxı məktəbində mühazirəsi maraqla qarşılanıb\n09/16 2015 1\nAkademik Kamal Abdullayevin Şamaxı məktəbində mühazirəsi maraqla qarşılanıb\nMultikulturalizmin Azərbaycanda həyat tərzinə çevrildiyi artıq danılmaz həqiqətdir. Bu gün Azərbaycanda milli azlıqların ədəbiyyat, mədəniyyət, dil və tarixlərinin qorunub saxlanmasına, inkişaf etdirilməsinə geniş şərait yaradılıb. Azərbaycanda bütün dinlərin nümayəndələri yanaşı ibadət edir, birgə yaşamın ən gözəl nümunəsini sərgiləyirlər. Azərbaycan multikulturalizminin siyasi banisi olan ümummilli lider Heydər Əliyev multikulturalizm siyasətini ölkənin demokratik inkişafının tərkib hissəsi hesab edirdi.\nBu siyasəti uğurla davam və inkişaf etdirən Azərbaycan Prezidenti İlham Əliyev bildirib ki, qloballaşma dövründə, informasiya mübadiləsinin və bütövlükdə inteqrasiya proseslərinin fəallaşdığı bir vaxtda özünütəcrid sadəcə məhvə məhkumdur: “Dünya ölkələrinin əksəriyyəti multimədəni ölkələrdir. Bu ölkələrdə müxtəlif xalqların və müxtəlif dinlərin nümayəndələri əsrlər boyu yaşayırlar. Müxtəlif dinlərin nümayəndələri arasında dostluq və qardaşlıq münasibətləri bütün ölkələrin gələcək inkişafının əsasıdır”.\nHəyata keçirdiyi maarifçilik layihələri ilə zamanın nəbzini tutan Azərbaycan Respublikasının Prezidenti yanında Bilik Fondu 15 sentyabr – Bilik günü münasibətilə ölkəmizin bütün bölgələrində Azərbaycan multikulturalizminə həsr olunmuş mühazirələr təşkil edib. Millətlərarası, multikulturalizm və dini məsələlər üzrə Dövlət müşaviri akademik Kamal Abdullayev Fondun “İlboyu Bilik” proqramı çərçivəsində Şamaxı rayonundakı Sabir qəsəbə tam orta məktəbində “Heydər Əliyev Azərbaycan multikulturalizminin siyasi banisidir” mövzusunda mühazirə deyib. Mühazirədə Şamaxı Rayon İcra Hakimiyyətinin başçısı Asif Ağayev, rayon Təhsil Şöbəsinin müdiri Eyvaz Eminalıyev, Şamaxı Rayon İcra Hakimiyyəti başçısının ictimai-siyasi və humanitar məsələlər üzrə müavini Gülnisə Ələkbərova, Mədəniyyət və Turizm Şöbəsinin müdiri Məleykə Kamilova, Bilik Fondunun Şamaxı rayonu üzrə nümayəndəsi, Sabir qəsəbə tam orta məktəbinin direktoru Gülnur Babaşova, rayon məktəbliləri və müəllimlər, yerli ziyalıların nümayəndələri iştirak ediblər.\nMəktəbliləri yeni dərs ilinin başlanması münasibətilə təbrik edən akademik K.Abdullayev bildirib ki, çoxmədəniyyətlilik Azərbaycanın dövlət siyasətində prioritet istiqamətdir. Multikulturalizmin Azərbaycanda əsrlərdən bəri formalaşan, eyni zamanda ictimai-bədii, psixoloji-mənəvi müstəvidən kənara çıxmayan dəyərlər toplusu olduğunu deyən akademik bu kimi xüsusiyyətlərin Azərbaycan ədəbi-bədii düşüncə müstəvisində həm tarixən, həm də bu gün kifayət qədər görümlü və təsiredici olduğunu vurğulayıb. Azərbaycanda multikultural dəyərlərin tarixi köklərinə toxunan dövlət müşaviri “Kitabi-Dədə Qorqud” dastanından, şifahi və yazılı ədəbiyyatımızdan keçən bariz nümunələrin uzaq keçmişdən bu günümüzədək multikultural ənənələrin mövcudluğunu aşkar şəkildə sübut etdiyini bildirib.\n“Bunun fonunda müasir dövrdə həllini tapası yalnız bir əsas məsələ qalırdı: hüquqi və siyasi müstəvidə multikulturalizmin yerini müəyyən etmək. Bunu ulu öndər Heydər Əliyev etdi. O, Azərbaycanın gələcək uğurlu inkişafı üçün dəqiq ideoloji hədəf seçdi və öz uzaqgörən, müdrik siyasəti ilə əsrlər boyu formalaşmış çoxmədəniyyətlilik ənənəsini inkişaf etdirərək, onu keyfiyyətcə yeni mərhələyə qaldırdı. Bu mərhələ siyasi mərhələ idi. Əslində, ulu öndər Azərbaycan multikulturalizminin siyasi banisi oldu”, – deyən akademik onu da əlavə edib ki, Azərbaycanda dini və milli zəmində ayrı-seçkiliyin izi belə yoxdur.\nŞamaxı Rayon İcra Hakimiyyətinin başçısı Asif Ağayev Bilik günündə məktəblilərə dövlət müşaviri Kamal Abdullayevin mühazirə söyləməsini yüksək qiymətləndirərək onların inkişafında bu dərsin böyük rol oynayacağına əmin olduğunu deyib. Akademikin Şamaxıda artıq ikinci dəfə belə mühazirəsinin təşkil olunduğunu xatırladan icra başçısı gənc nəslin hərtərəfli inkişafında Bilik Fondunun həyata keçirdiyi layihələrin böyük əhəmiyyət daşıdığını diqqətə çatdırıb.\nSabir qəsəbə məktəbinin 10-cu sinif şagirdi Əhmədov Rauf: “Bu gün mən multikulturalizm haqqında çox böyük bilgilər əldə etdim. Bu mövzu məni çox maraqlandırır. İndi dərk etdim ki, həqiqətən də bizim ölkəmiz, vətənimiz dünyada nadir dövlətlər sırasındadır ki, orada müxtəlif dinlərə, millətlərə dərin hörmət qoyulur, ehtiram göstərilir. Mən Kamal müəllimin hədiyyə etdiyi kitabları da sevə-sevə oxuyacağam”.\nŞamaxı rayonu Sabir qəsəbə tam orta məktəbinin müəllimi Vəfa Vahidova: “Artıq ikinci ildir ki, məktəbimizdə ilk dərsimizi millətlərarası, multikulturalizm və dini məsələlər üzrə Dövlət müşaviri akademik Kamal Abdullayev aparır. Kamal müəllimin bizim şagirdlərimizə, müəllimlərimizə və yerli ziyalıların nümayəndələrinə mühazirə deməsini hər birimiz çox yüksək qiymətləndiririk. Hesab edirəm ki, bu, məktəbimiz üçün olduqca böyük uğur, təhsilə və elmə yönəlmiş böyük bir stimuldur. Düşünürəm ki, bu gün şagirdlərimiz akademik Kamal Abdullayevdən həm maraqlı mühazirə dinlədilər, həm də onunla bir daha üzbəüz ünsiyyətdə oldular. Bu, onlar üçün böyük həyat dərsidir”.\nBilik Günü münasibətilə Bilik Fondu ümumilikdə 150-dən çox təhsil ocağında – orta və ali məktəblərdə mühazirələr təşkil edib. Tanınmış ziyalılar – akademiklər, professorlar, diplomatik korpus nümayəndələri, media mənsubları məktəblilər, tələbələr və yerli sakinlərlə görüşüb, onlara Azərbaycanda multikultural ənənələr, artıq formalaşmış tolerantlıq mühiti barədə ətraflı məlumat veriblər.\nKamal Abdullanın “Yarımçıq əlyazma” romanı bu ölkədə fəaliyyət göstərən ən böyük fondlardan biri Rikardo Tanaturri Fondu tərəfindən yüksək dəyərləndirilib və roman fondun təsis etdiyi Scanno mükafatının ədəbiyyat üzrə xüsusi prizinə layiq görülüb.


Azərbaycan Prezidenti AMEA-nın maddi-texniki bazasının möhkəmləndirilməsi haqqında sərəncam imzalayıb\nSiyasət 29 Aprel 2011 17:08 (UTC+04:00)\nAzərbaycan Prezidenti İlham Əliyev Milli Elmlər Akademiyasının maddi-texniki bazasının möhkəmləndirilməsi haqqında sərəncam imzalayıb. Məlumatı Prezidentin rəsmi saytı yayıb.\nSərəncamda müvafiq qurumlara Azərbaycan Milli Elmlər Akademiyasının elmi tədqiqat institutlarının maddi-texniki bazasının daha da gücləndirilməsini və mövcud kitabxana fondlarının müasir tələblər səviyyəsində qurulmasını təmin etmək məqsədi ilə bir sıra tədbirlərin görülməsi həvalə olunub.\nSərəncamda Milli Elmlər Akademiyasının Mərkəzi Kitabxanasının yeni binasının 2011-2013-cü illərdə "Akademiya şəhərciyi" ərazisində (Hüseyn Cavid prospekti, 31) tikilməsi, Akademiyanın Rəyasət Heyətinin Ekologiya və Təbii Sərvətlər Nazirliyi ilə birlikdə "Xəzər Elmi Tədqiqat Mərkəzi"nin yaradılması ilə bağlı təklifləri iki ay müddətində hazırlayıb Prezidentə təqdim etməsi qeyd olunub.\nMilli Elmlər Akademiyasının Rəyasət Heyəti neft-kimya yönümlü institutların zəruri avadanlıqlarla təchiz edilməsinə dair təkliflərini üç ay müddətində hazırlayıb Azərbaycan Prezidentinə təqdim etməlidir.\nSərəncamda qeyd olunur ki, Milli Elmlər Akademiyasının "Akademiya şəhərciyi" ərazisində yerləşən Fizika və Geologiya institutlarının, eləcə də Sumqayıt şəhərində yerləşən Polimer Materialları İnstitutunun binalarının 2011-2012-ci illərdə əsaslı təmiri həyata keçirilsin.\nBakı şəhər İcra Hakimiyyəti və Əmlak Məsələləri Dövlət Komitəsi Azərbaycan Milli Elmlər Akademiyasının Rəyasət Heyəti ilə birlikdə Azərbaycan Milli Elmlər Akademiyasının "Akademiya şəhərciyi" ərazisindəki qeyri-akademik qurumların köçürülməsini təmin etməlidirlər.\nSərəncamda qeyd olunub ki, Nazirlər Kabineti bu sərəncamdan irəli gələn məsələləri həll etsin.


Dayısını devirən marşal, insan əti yeyən tiran, SSRİ-də “pioner” olan diktator – Bokassanın müdhiş karyerası - MINVAL.INFO\n20-ci əsr öz tarixinə çox hadisələr həkk edib, müharibələr, siyasi çəkişmələr, dünyaya sahib olmaq istəyən dövlət başçılarının iddiaları və s. Tarix o cümlədən diktatorları da unutmayıb, öz səhifələrində uzun illər fəaliyyətləri, əməlləri gizli saxlanılan qəddar və amansız siyasi simaları da tanıtdırıb.\nÖtən əsrin tarixində cəllad xislətli diktatorlardan biri də Jan-Badel Bokassa olub. Onu təkcə bir əsrin deyil, bütün dövrlərin ən dəhşətli, ən qorxunc tiranı saymaq olar.\nMərkəzi Afrika Respublikasında bu gün də onun adı çəkiləndə insanların daxilində bir qorxu hissi yaşanır, onlar Bokassanın hakimiyyət illərini unutmaq istəsələr də, yaddaşlarından həmin illərdə baş verən qanlı hadisələri silə bilmirlər.\nJan-Badel Bokassa 1921-ci ildə Mərkəzi Afrika Respublikasının cənubunda yerləşən Bobanqi kəndində anadan olub. Altı yaşında hər iki valideynini itirən Bokassa qohumlarının himayəsində böyüyüb. O, 17 yaşında olarkən Fransa ordusuna qoşulub və hərbi karyerasında uğurlar qazanıb, xüsusilə də vyetnamlılara qarşı mübarizədə Bokassa daha çox fərqlənib.\n1960-cı ildə Fransa protektoratından azad olduqdan sonra Mərkəzi Afrika Respublikası müstəqillik əldə edəndə, Bokassanın dayısı David Dako ölkənin prezidenti seçilib. O, Bokassanın hərbi təcrübəsini nəzərə alaraq, onu ordunun komandanı təyin edib. Marşal rütbəsində gəzən Bokassa üçün bu yüksək vəzifə onu qane etməyib və çox keçməmiş o, 1965-ci ilin dekabrında hərbi çevriliş edərək dayısını, ölkə prezidentini hakimiyyətdən devirib, Dako prezident kürsüsündən həbsxana kamerasına göndərilib. Sonralar “insafa” gələn marşal devrilmiş prezidentin Avropaya getməsinə şərait yaradıb.\nBokassa təkcə prezident vəzifəsini daşımayıb, o, eyni zamanda hökumətin başçısı, müdafiə naziri, təminat naziri, sənaye naziri, ölkədə fəaliyyət göstərən yaganə partiyanın, Sosial Təkamül Hərəkatı partiyasının sədri vəzifələrini də daşıyıb.\nHədsiz dərəcədə vəzifəyə, maddi zənginliyə həris olan Bokassa hakimiyyətinin ilk illərində digər qeyri-adi hərisliklərini də büruzə verib.\nMəsələn, Bokassa ölkədəki müxalif qüvvələrə qarşı dünyada analoqu olmayan tədbirlər həyata keçirib. O, onun siyasi fəaliyyyətinə qarşı çıxanları digər diktatorlar kimi həbs etməklə, güllələməklə, dar ağacına asmaqla kifayətlənməyib. Bokassa belə şəxsləri öldürtdükdən sonra onların ətini yeyib. Bəli, sözün əsl mənasında. Bir çox hallarda isə Bokassa ətini yediyi adamın doğmalarını da öz “məclis”inə dəvət edib. Prezidentin şəxsi aşpazı sonralar verdiyi ifadələrdə bunu təsdiq edib:\n“Mən həmin insanların ətindən qovurma hazırlayırdım, dadı dəyişmək üçün müxtəlif ədviyyatlardan istifadə edirdim. Süfrəyə təqdim edəndə üzərinə limon suyu da əlavə edirdim. Bokassanın qida rasionunda hər gün adam əti olurdu. Hətta xarici səfərlərə gedəndə də mən özümlə dondurulmuş adam əti aparırdım. Arabir mənə tövsiyələr də verirdi, adam ətindən xörək hazırlayanda düyü və tərəvəz əlavə etməyi əmr edirdi. O, bunu çox sevirdi…”\nÖlkədə dözülməz rejim yaradan Bokassa dövlət məmurlarını qorxu içində saxlamaq üçün insan ağlına sığmayan vasitələrə əl atıb. O, nazirlərdən birini öldürtdürərək onun ətindən xörək hazırlatdırıb və nazirləri məclisə dəvət edib. Bokassa əvvəlcədən xörəyin hansı ətdən hazırlandığını məmurlara bildirməyib. Məclis bitəndən sonra o, üzünü nazirlərə tutub:\n– Nəzərdən qaçırmayın, kiçik bir səhviniz ucbatından sizin də ətiniz bu nazirin əti kimi ləzzətlə yeyilə bilər…\nBokassa təkcə müxalifət dşərgəsində olan adamların ətinə tamah salmayıb, o, sevgililərinin ətindən də özünü məhrum etməyib. Yatağına saldığı çox gənc bir xanımla gecəni əyləndikdən sonra Bokassa səhərisi gün tamahını gizlədə bilməyib:\n– Mən səndən zövq aldım, bu qədər gözəl olan qadının ətinin nə qədər ləzzətli olduğunu təxminən hiss edirəm…\nMəşuqə söhbətin nədən getdiyini anlamayıb. Bokassa isə gülümsəyərək cəlladlarını çağırıb. Şam yeməyində Bokassa bədənindən zövq aldığı xanımın ətindən də zövq alıb.\nŞarl de Qolla ata deyə müraciət edən Bokassa Fransadan aldığı yardımları, pul vəsaitlərini son qəpiyinədək mənimsəyib. O, bütün vasitələrə əl ataraq əhalinin əlində olan son qəpik-quruşa da sahib olub.\nBokassanın növbəti əmrlərindən biri məktəblilərin vahid geyim formasına keçməsi ilə bağlı olub. Əmrdə göstərilib ki, bütün məktəblilər onun sahib olduğu tikiş fabrikində istehsal olunan formaları geyinməlidirlər. Həmin formalarda Bokassanın şəkli olub və çox baha qiymətə satılıb. Kitab-dəftər almağa pul tapmayan valideynlərin bu formanı almağa gücü çatmayıb. Əmr icra olunmayanda Bokassa 300 nəfərə yaxın məktəblini həbsxanaya gətizdirib, onları həbsxanadakı işgəncələrlə tanış edib. Daha sonra 100-ə qədər məktəblini Bokassanın iqamətgahı qarşısındakı meydanda yerə uzadıblar. Bokassa sürücüsündən maşını onların üstündən sürməyi əmr edib. Sürücü imtina edəndə sərxoş vəziyyətdə olan Bokassa sükan arxasına özü keçib, uşaqların son qışqırığına qədər maşını onların üstündə hərəkət etdirib.\nDünyanın ən qəddar insanı kimi tanınan Bokassa 1970-ci ildə SSRİ-yə səfər edəndə Kremldəki görüşlərdə sosialist düşərgəsinə daxil olmaq arzusunu bəyan edib. O, Krımdakı məşhur “Artek” düşərgəsinə də səfər edib. Düşərgədə onun boynuna qalstuk bağlayıblar, Bokassanı “Artek”in fəxri pioneri elan ediblər.\nBokassa üçün SSRİ ilə bağlı təəssüratlarında ən maraqlı məqam Brejnevin öpüşləri olub. O, ölkəsinə qayıdanda nazirlərlə görüşərkən brejnevsayağı öpüşüb və onlara bir-biri ilə görüşəndə bu cür öpüşməyi məsləhət görüb.\n1976-cı ildə Bokassa özünü imperator elan edib. Onun tacqoyma mərasiminə bir ilə yaxın müddətdə hazırlıq işlərə görülüb. Mərasimin təşkilinə 20 milyon dollardan artıq pul xərclənib. Bokassanın mərasimdə geyindiyi ayaqqabı ən bahalı ayaqqabı kimi Ginnesin rekordlar kitabına düşüb.\nİmperatorluğu dövründə Bokassa daha da azğınlaşıb. Dözülməz diktatura rejimi çox davam etməyib. 1979-cu ildə Fransanın müdaxiləsi ilə Bokassa hakimiyyətdən uzaqlaşdırılıb. Məhkəmə ona ölüm cəzası versə də, sonra bu cəza ömürlük azadlıqdan məhrumetmə ilə əvəzlənib. 1993-cü ildə isə Bokassa azadlığa çıxmağa nail olub. Yenidən siyasətə qayıtmaq, prezident seçkilərində iştirak etmək istəsə də, Bokassanın ömrü buna imkan verməyib. O, 1996-cı ildə keçirdiyi infarktdan ölüb.


Şəmkirdə büdcənin hər qəpiyinə nəzarət var… - XALQQAZETI.COM\nŞəmkirdə büdcənin hər qəpiyinə nəzarət var…\nSon illər Şəmkirdə büdcədə nəzərdə tutulan vəsaitin təyinatı üzrə, həm də səmərəli istifadə olunması üçün bir sıra tədbirlər həyata keçirilir. Büdcə vəsaitinin az qala hər qəpiyinin hesabatı aparılır, nəyin hara xərcləndiyi barədə məlumatlar dinlənilir, növbəti ildə nəzərdə tutulan vəsaitin düzgün sərf olunması ilə bağlı tapşırıqlar verilir.Burada məqsəd şəffaflığın tam təmin olunması, rayon büdcəsinin düzgün tənzimlənməsi, ayrılmış vəsaitin təyinatı üzrə xərclənməsidir. İctimaiyyətə, rayon əhalisinə bu barədə ətraflı məlumat verilir, icra hakimiyyətinin rəsmi facebook səhifəsində, saytlarda yazılar dərc olunur. Bütün bunlar ictimai nəzarətin daha da gücləndirilməsinə yönələn çox təsirli vasitələrdəndir.\nBu dəfə də belə oldu. Rayon icra hakimiyyətinin başçısı Alimpaşa Məmmədovun iştirakı ilə Şəmkirin 2019-cu il üçün büdcəsi müzakirə edildi. İcra hakimiyyəti əməkdaşlarının və büdcədən maliyyələşən təşkilat rəhbərlərinin iştirak etdiyi iclasda rayon rəhbəri bildirdi ki, 2019-cu il üzrə Şəmkirin büdcəsi ölkə Prezidenti cənab İlham Əliyevin rəhbərliyi ilə aparılan uğurlu iqtisadi siyasət nəticəsində əldə olunan nailiyyətlər zəminində tərtib edilib.\nAlimpaşa Məmmədov qeyd etdi ki, 2019-cu ildə də rayon büdcəsinin sosial yönümlülüyü əsas götürülüb. Amma 2019-cu ildə də əsas məqsəd rayon büdcəsinin doğru-dürüst xərclənməsinə ictimai nəzarəti gücləndirmək, şəffaflığı təmin etməkdir: «2019-cu ildə də büdcəmizin düzgün tənzimlənməsi, ayrılmış vəsaitin şəffaf istiqamətləndirilməsi üçün ciddi addımlar atılacaq».\nİclasda rayon büdcəsinin sosial yönümlü işlərə daha çox sərf ediləcəyi vurğulanıb və qeyd edilib ki, 2019-cu ildə əsas məqsəd vəsaitin ən zəruri işlər üçün istifadə olunmasını təmin etməkdir.\nMəlumat verilib ki, Şəmkir rayonunun 2018-ci il üçün büdcəsi 19 milyon 875 min manat həcmindədir.\n15 2019 14:49 - XƏBƏRLƏR


Magento Performansının və İş Nəticələrinin yaxşılaşdırılması | Martech Zone\nMagento Performansını və İş Nəticələrini yaxşılaşdırmaq\nCümə axşamı, Fevral 5, 2015 Cümə, Fevral 6, 2015 Tony Barbagallo\nMagento tanınır bütün onlayn pərakəndə veb saytlarının üçdə birini gücləndirən ən yaxşı e-ticarət platforması kimi. Kütləvi istifadəçi bazası və inkişaf etdirici şəbəkəsi, çox texniki təcrübəsi olmadan demək olar ki, hər kəsin elektron ticarət saytını tez bir zamanda işə sala biləcəyi bir ekosistem yaradır.\nBununla yanaşı, bir mənfi cəhət var: Magento düzgün şəkildə optimallaşdırılmasa ağır və yavaş ola bilər. Bu, ziyarət etdikləri veb saytlardan sürətli cavab vaxtı gözləyən bugünkü sürətli templi müştərilər üçün əsl söndürmə ola bilər. Əslində, a Clustrix-dən son anket, Bir veb saytın yavaş-yavaş səhifələrini yükləməsi halında fərdlərin yüzdə 50-si başqa yerlərdə alış-veriş edəcəkdir.\nVeb saytının sürətinə artan tələb, Magento performansını ən peşəkar inkişaf etdiricilər üçün siyahının üstünə gətirdi. Şirkətlərin Magento platformasının performansını yaxşılaşdırmağın üç yolunu nəzərdən keçirək.\nMəzmun Çatdırılma Şəbəkəsini (CDN) həyata keçirin\nMəzmun Çatdırılma Şəbəkələri saytınızdakı şəkilləri və digər statik məzmunu müştərilərinizə yaxın olan məlumat mərkəzlərinə yükləməyə imkan verin. Səyahət məsafəsinin azaldılması məzmunun oraya daha sürətli çatması deməkdir. Eyni zamanda, veb saytınızdakı verilənlər bazasından məzmununuzu yükləmədən, daha yaxşı səhifə cavab müddətləri ilə daha çox paralel istifadəçilərə imkan vermək üçün resursları boşaldırsınız. Verilənlər bazası serveriniz, əməliyyatların yaradılması, yenilənməsi, təsdiqlənməsi və tamamlanması üzərində dayana biləcəyi zaman ən yaxşı və ən səmərəli işləyir. Verilənlər bazanızda yalnız oxumaq üçün yerləşdirilmə, yüksək trafikli e-ticarət saytları üçün qaçınılmaz lazımsız yük və problem yaradır.\nVerilənlər bazası serverinizi düzgün şəkildə konfiqurasiya edin\nMagento hər dəfə bir səhifəyə baxıldıqda verilənlər bazası serverinə eyni suallar verir, baxmayaraq ki, bu sorğularda zamanla çox dəyişiklik olmur. Verilənlər diskdən və ya saxlama mühitindən alınmalı, çeşidlənməli və manipulyasiya edilməli və sonra müştəriyə qaytarılmalıdır. Nəticə: performans azalır. MySQL, MySQL serverinə sorğunun nəticəsini yaddaşda saxlamasını söyləyən query_cache_size adlı daxili bir konfiqurasiya parametri təklif edir, bu diskdən daxil olmaqdan daha sürətli.\nİstəklərin azaldılması, CDN tətbiq edilməsi və MySQL verilənlər bazası serverinin konfiqurasiyası Magento performansını yaxşılaşdırmalıdır; Bununla birlikdə sayt performansını ümumilikdə optimallaşdırmaq üçün edə biləcəyi daha çox iş var. Bunu etmək üçün e-ticarət, sayt administratorları MySQL verilənlər bazasını tamamilə yenidən qiymətləndirməlidirlər. MySQL-i divara vurduqda bir nümunə:\n(Yenidən) verilənlər bazanızı qiymətləndirin\nBir çox yeni elektron ticarət saytı əvvəlcə MySQL verilənlər bazasından istifadə edir. Kiçik saytlar üçün vaxtla sınaqdan keçmiş bir məlumat bazasıdır. Məsələ buradadır. MySQL verilənlər bazalarının məhdudiyyətləri var. Bir çox MySQL verilənlər bazası, optimallaşdırılmış Magento performansına baxmayaraq, sürətlə böyüyən e-ticarət saytlarının artan tələblərinə cavab verə bilmir. MySQL istifadə edən saytlar sıfırdan 200,000 istifadəçiyə qədər asanlıqla miqyas ala bilsə də, 200,000 - 300,000 istifadəçi arasında miqyas verərkən boğula bilər, çünki yüklə tədricən miqyas ala bilmirlər. Hamımız bilirik, əgər bir veb sayt səhv bir verilənlər bazası səbəbiylə ticarəti dəstəkləyə bilmirsə, işin alt xətti zərər görəcəkdir.\nYeni bir həll yolu düşünün - Xoşbəxtlikdən bir həll yolu var: NewSQL verilənlər bazaları SQL-in əlaqəli konsepsiyalarını qoruyur, lakin MySQL-dən itkin olan performans, miqyaslandırma və mövcudluq komponentlərini əlavə edir. NewSQL verilənlər bazaları, müəssisələrə Magento kimi əsas tətbiqetmələri üçün lazım olan performansı əldə etməyə imkan verir, eyni zamanda SQL-də kök salmış inkişaf etdiricilər üçün uyğun olan həllərdən istifadə edir.\nBir miqyaslı yanaşmadan istifadə edin - NewSQL, üfüqi miqyaslandırma funksiyası, ACID əməliyyatlarının zəmanəti və böyük həcmli əməliyyatları optimal performansla işləmək bacarığı ilə əlaqəli bir verilənlər bazasıdır. Bu cür funksionallıq, müştərilərin alış-veriş təcrübəsinin çətinlik çəkməməsini təmin edir, əks halda dözə biləcəkləri rəqəmsal gecikmələri azaldır və ya aradan qaldırır. Bu arada, qərar qəbul edənlər qarşılıqlı satış və satma imkanları olan alıcıları xüsusi olaraq hədəf almağın yolları barədə məlumatları təhlil edə bilərlər.\nHazırlanmamış e-ticarət saytları, xüsusilə də trafikin artdığı dövrlərdə ağır yükləri idarə etmək üçün təchiz edilmədikləri təqdirdə, normal işləməyəcəkdir. Genişlənməyə, qüsurlara dözümlü bir SQL verilənlər bazasından yararlanaraq, e-ticarət saytınızın demək olar ki, hər vəziyyətdə istənilən miqdarda trafiki idarə edə biləcəyini və müştərilərinə qüsursuz bir alış-veriş təcrübəsi təmin edə bilərsiniz.\nBir miqyaslı SQL verilənlər bazasından istifadə etmək Magento performansını da artırır. Ölçülü bir SQL verilənlər bazasının böyük faydası, daha çox məlumat nöqtəsi və cihaz əlavə edildikdə oxumaq, yazmaq, yeniləmək və təhlil etmək üçün xətti olaraq böyütə bilər. Ölçmə arxitekturası buludla qarşılaşdıqda, yeni tətbiqlər yeni müştərilərin əlavə edilməsini və əməliyyat həcmini asanlıqla mənimsəyə bilər.\nİdeal olaraq, NewSQL verilənlər bazası sorğularınızı bir çox verilənlər bazası serverində şəffaf şəkildə paylaya bilər, eyni zamanda saytınızın iş yükünü avtomatik olaraq tarazlaşdırır. Budur NewSQL verilənlər bazası, ClustrixDB. Sistem resurslarının istifadəsi və sorğu icra müddətlərini yaxından izləyərkən, həm də altı qovşaqda həm yazma, həm də oxu sorğularını paylayan altı server nodu işləyir:\nİdeal bir müştəri təcrübəsi təmin edin\nBir iş sahibisinizsə, saytınızın zamanın istənilən vaxtında nə qədər trafik idarə etməsindən asılı olmayaraq müştəriləriniz üçün ideal bir e-ticarət təcrübəsi təmin etmək üçün əlinizdə olan hər şeyi etməlisiniz. Axı, onlayn alış-veriş seçimlərinə gəldikdə, bu gün müştərilərin sonsuz seçimləri var - bir pis təcrübə onları uzaqlaşdıra bilər.\nTags: qrupmagentomagento performansımysqlxeberlericra\nTony CMO-dur Clustrix, bulud üçün hazırlanmış qabaqcıl bir SQL verilənlər bazası və günümüzün e-ticarət saytlarının gəlir miqyası, performans və mövcudluq tələblərini ödəmək üçün xüsusi olaraq qurulmuş ilk verilənlər bazası.\nVeri məsələlərinin səbəbi və təəccüblü nəticələri\nTıklama Başına Ödənişinizin 8 Səbəbi Strategiya Uğursuz


Bədii gimnastika üzrə Bakı çempionatı start götürüb Sportarena.az\nSportarena.az 2 Noyabr 2018, 18:18\nSportarena.az xəbər verir ki, Bakı Olimpiya İdman Kompleksində bədii gimnastika üzrə növbəti yerli yarış başlayıb. Bu dəfə zərif gimnastlar öz güclərini Bakı çempionu adı uğrunda mübarizədə sınayırlar.\nSayca 25-ci olan bu çempionatda Ocaq Sport Klubu, Bakı Gimnastika Məktəbi, Respublika Kompleks İdman Məktəbi, Su İdman Sarayı, AyUlduz Klubu, Daxili İşlər Nazirliyinin İdman Cəmiyyəti, Sərhədçi Olimpiya İdman Mərkəzi və Zabrat İdman Klubunun yetirmələri iştirak edirlər. 2 gün davam edəcək turnirdə 100-ə yaxın təmsilçinin çıxış edəcəyi gözlənilir. Yarışların ilk günü məhz balaca gimnastların çıxışları ilə əlamətdar olacaq. Belə ki, azyaşlı gimnastlar alətsiz, ip, halqa ilə öz proqramlarını təqdim edəcək və günün sonunda fərdi çoxnövçülükdə öz aralarında qalibləri müəyyənləşdirəcəklər.


Qarabağda yeni müharibə anonsu - “Putin Bakıdan möhlət istəyib...” » XalqXeber.Az | Son xeberler Azerbaycan xeberleri\nXalqXeber.Az » Siyasət » Qarabağda yeni müharibə anonsu - “Putin Bakıdan möhlət istəyib...”\nTürkiyənin Suriyada təxminən bir ay öncə başladığı “Zeytun budağı” əməliyyatı uğurla davam edir. Bu əməliyyatın maksimum qısa zamanda və qardaş ölkənin planlaşdırdığı hədəfə çatması ilə yekunlaşması şübhəsiz ki, Azərbaycanın da marağındadır. Ən azı, iki səbəbdən.\nBirinci ona görə ki, Türkiyənin problemi bizim də problemimiz, gücü isə - bizim də gücümüzdür. Necə ki, qardaş ölkə rəsmiləri daima “Dağlıq Qarabağ məsələsi bizim də problemimizdir” deyirlər.\nİkinci səbəb isə elə bu fevral günlərində 30 illiyi tamamlanan Qarabağ ixtilafı ilə birbaşa bağlıdır. O mənada ki, qardaş dövlət Afrin əməliyyatını uğurla başa çatdırsa, o zaman onun regional supergüc statusu ciddi şəkildə möhkəmlənəcək, ermənilərin böyük ümid bəslədiyi kürd separatçılığı və PKK ölümcül zərbə alacaq.\nBundan əlavə, uğurlu Afrin əməliyyatı qardaş məmləkətin Qarabağ məsələsində, Güney Qafqazda söz sahibliyi və Rusiya ilə ortaq məxrəcə gəlmə imkanlarını əhəmiyyətli şəkildə artacaq ki, bu da işğalçı Ermənistanın maraqlarına cavab vermir. Nəhayət, Türkiyənin Yaxın Şərqdə, Suriyada və bölgəmizdə artan gücü və söz sahibliyi Qarabağda yeni müharibənin qızışacağı təqdirdə Azərbaycana daha effektli dəstəyi təmin edə bilər ki, bu da düşməni başqa yandan narahat edir.\nAydındır ki, başı Suriyaya, terrorla müharibəyə qarışan qardaş ölkə bizə yetərli yardım edə bilməz. Odur ki, Qarabağda işğalçıya qarşı aktiv, lokal və ya geniş miqyaslı əməliyyatlarla bağlı Azərbaycan bu amili də ciddiyə almaya bilməz. Bu mövzuda iki ekspert rəyini təqdim edirik. Maraqlıdır ki, onların hər ikisində Rusiya, Azərbaycan və Ermənistanda təxminən eyni vaxta təsadüf edəcək prezident seçkilərindən dolayı ortaq gözləntilər yer alır.\n“Bir sıra şərhlərə rəğmən, Azərbaycanda prezident seçkilərinin vaxtının dəyişdirilməsi fikrimcə, qətiyyən Rusiyada və ya Ermənistandakı analoji seçkilərlə bağlı deyil. Bu gün regionda geosiyasi durum sürətlə dəyişir və bir neçə ay sonra ciddi şəkildə mürəkkəbləşəcək. Daha bir səbəbə: Azərbaycanın əsas müttəfiqi Türkiyə artıq müharibə zolağına girib. Demək, Azərbaycan xalqının seçdiyi prezident də daha mürəkkəb xarici siyasət şərtləri altında işləməli olacaq”.\n“Yeni Müsavat”ın məlumatına görə, bu fikri tanınmış rusiyalı politoloq Qriqori Trofimçuk rusdilli Vesti.az saytına açıqlamasında deyib. Ekspert Qarabağ ətrafında kövrək atəşkəsin və qeyri-sabitliyin sonsuzadək davam edəcəyinə inanmadığını söyləyib: “Bakı çoxdan və açıq şəkildə hamıya eyham vurur ki, növbəti nəticəsiz və çox illik danışıqlar prosesinə cəlb olunmaq niyyətində deyil. 2016-cı ilin aprel müharibəsindən praktik olaraq iki il ötüb. Amma prezidentlərin müvafiq sammitlərinin heç bir qərarı həyata keçməyib. Bu xüsusat da Azərbaycan rəhbərliyinə təzyiq edir. Əgər bütün Güney Qafqazı bürüyəcək birbaşa müharibə haqda fikri kənara atsaq, o zaman yeni şəraitdə Azərbaycan prezidenti yəqin ki, Qarabağı özünə yaxınlaşdırmaqla Avrasiya Birliyi və KTMT arasında ağıllı və optimal balans axtarmağa çalışacaq. Əks halda, Bakı ona lazım olmayan silsilə müharibələrə cəlb oluna bilər. Bütün bu mürəkkəb balansı seçkilərdən dərhal sonra ölçüb-biçmək lazım gələcək. Əks təqdirdə regiona destruktiv proseslər, o cümlədən Ermənistan-Azərbaycan konfliktində parazitlik edən terrorizmlə bağlı proseslər nüfuz edə bilər”, - deyə rusiyalı analitik əlavə edib.\nÖz növbəsində erməni politoloq Ara Papyan seçkilərdən sonrakı müharibə ehtimalının böyük olacağını söyləyib. “Yeni Müsavat” 1 in.am erməni nəşrinə istinadən verdiyi məlumata görə, o deyib: “2018-ci ildə müharibə nə dərəcədə realdır? Bir neçə ay qabaq mən demişdim ki, xüsusən də Rusiyadakı prezident seçkilərindən sonra çox böyük yəqinliklə Azərbaycan hərbi əməliyyatları bərpa edəcək. Məndə həmçinin, yüksək çinli ruslar haqda özəl bir məlumat var idi ki, İlham Əliyev Putinlə danışıb və o da Əliyevə deyib ki, seçkiyə kimi heç nə eləməsin. Ancaq eşidəndə ki, Əliyev seçkinin vaxtını oktyabrdan aprelə keçirib, bundan dərindən narahat oldum. Başqa sözlə, Əliyev də öz seçkilərini təhlükə altına qoyma istəmir, çünki müharibənin necə keçəcəyinə əmin deyil, ona görə seçkinin vaxtını dəyişib”.\nErməni ekspert habelə, müharibənin may-iyunda - nə vaxt ki, Azərbaycan, Rusiya və Ermənistan artıq seçki zolağından tam çıxacaq, - başlaya biləcəyi barədə bu günlərdə ABŞ-dan səslənən proqnozu bölüşdüyünü də deyib. “Yeni Müsavat” xatırladır ki, söhbət ABŞ Milli Kəşfiyyat İdarəsinin direktoru Daniel Koutsun ölkə Senatının Kəşfiyyat məsələləri üzrə komitəsinin dinləmələrində ənənəvi illik hesabatla çıxışı zamanı söylədiyi bir fikirlərdən gedir. Kouts söyləmişdi ki, Dağlıq Qarabağ ətrafında gərginlik 2018-ci ildə genişmiqyaslı hərbi münaqişəyə səbəb ola bilər. Hesabatda o da qeyd olunurdu ki, “tərəflər güzəştə getməyə tələsmirlər”.\nLakin ərazisinin 1/5-i on illərdir işğal altında olan Azərbaycan gedə biləcəyi ən böyük güzəşti çoxdan bəyan edib: Dağlıq Qarabağa Azərbaycana yüksək muxtariyyət. Bundan o tərəfə torpaqlarımızda ikinci saxta erməni dövlətinin qurulmasına razılıq gəlir ki, onu da Azərbaycanda verəcək siyasi qüvvə yoxdur.\nYəni “qırmızı xətt” məsələsi. Başqa sözlə, “top” çoxdan Ermənistanın, daha doğrusu, onun havadar(lar)ının meydanındadır...


Briker derivasiya metodu ilə radikal sistektomiyanın 30 günlük ağırlaşmalarının tezlik və xüsusiyyətlərinin təhlili - Dr. Teymur Musayev\n(+994) 55 675 55 75\nBakı ş. H. Zərdabi küçəsi, 79B\nXüsusi Sağlamlıq Müalicə Kompleksi\nBakı ş. Badamdar Şossesi 31T\nT.e.n Dr. Teymur Musayev\nPROSTATİT – Açıq kişi söhbəti…………..\nSidik kisəsi TUR (N-block rezeksiya) əməliyyatı\nProstat vəzin kistası – yaranma səbəbləri, diaqnostikası və müalicəsi\nProstat spesifik antigen (PSA) yüksəlməsi xərçəngdir?\nSistit: əlamətlər və müalicəsi\nBriker derivasiya metodu ilə radikal sistektomiyanın 30 günlük ağırlaşmalarının tezlik və xüsusiyyətlərinin təhlili\nDr. Teymur Musayev\nAçar sözlər: sistektomiya, ağırlaşmalar,letallıq, sidik kisəsi xərçəngi\nİşin məqsədi: Briker metodu ilə derivasiya metodu ilə radikal sistektomiyanın ağırlaşmalarının tezlik və xüsusiyyətlərinin erkən əməliyyat sonrası dövrdə təhlili\nMaterial və metodlar: Tədqiqata 2008-2017-ci illərdə Briker metodu ilə derivasiya metodu ilə radikal sistektomiya keçirmiş 58 (100%) xəstə daxil edilib. Bunlardan 56 (96,6%) kişi, 2 (3,4%) qadın pasient olmuşdur. Orta yaş həddi 58,7 (37-75) təşkil etmişdir. 57 pasientdə urotelial xərçəng 1 pasientdə isə adenokarsinima olmuşdur. Erkən əməliiyat sonrası ağırlaşmaların təhlilini aparmaq üçün SPSS 18.0 for Windows proqramı istifadə edilmişdir. Aşağıdakı xüsusiyyətlər götürülmüşdür: xəstəliyin mərhələsi, çəki indeksi, Çarlson komorbidliyi və cərrahi əməliyyat vaxtı.\nNəticələr: Əməliyyatı davamlılığı 259,2 (140-410 dəq) dəqiqə təşkil etmişdir. Ortalama qan itkisi 491 (100 – 1500) ml, əməliyyat zamanı və əməliyyat önü sonrası transfuziya həcmi 360 ml təşkil etmişdir. Əməliyyat zamanı olan ağırlaşmalar 6 (10,3%) pasientdə qeydə alınmışdır. Erkən əməliyyatsonrakı dövrdə 27 (46,6%) xəstədə 40 müxtəlif dərəcəli ağırlaşma müəyyən edilmişdir. 18 (31%) xəstədə cəmi ağırlaşma, 8 xəstədə 2, 1 (1,7%) xəstədə isə 6 ağırlaşma qeydə alınmışdır. I dərəcəli ağırlaşmalar 20,7 %, II-19,III-19%, IV-8,5% təşkil etmişdir. Erkən əməliyyat sonrakı dövrdə V dərəcəli ağırlaşma (letallıq) 1 xəsətəd qeydə alınmışdır. Nəticələrin təhlili ağırlaşma tezliyinin cərrahın təcrübəsi və çəki indeksindən asılı olması statitistik dürüst olmuşdur (P<0.001).\nBöyrək şişləri, əlamətləri və müalicəsi. Böyrək xərçəngi\nBu sayt Onkouroloq Dr. Teymur Musayev tərəfindən ərsəyə gətirilmişdir. Saytda Onkourologiya ilə bağlı vətəndaşları maraqlandıran mövzular ən anlaşıqlı və müasir tibbə uyğun formada hazırlanaraq paylaşılmışdır.\nHaqqımızda Paylaşımlar Sual-cavab Fotolar Videolar Həkimlə əlaqə


“Ölümün qabağında “kişilik” edə bilmədi” – – Günün Səsi\n“Ölümün qabağında “kişilik” edə bilmədi” – Flora Kərimova Mirzə Babayev haqda\n0\t16 İyul 2017 13:48\nBu gün müğənni, aktyor Mirzə Babayevin doğum günüdür.\nAxşam.az “Qaynarinfo”ya istinadən xəbər verir ki, xalq artisti Flora Kərimova onunla ilə bağlı təəssüratlarını bölüşüb:\n“Dünyasını dəyişməmişdən bir həftə əvvəl bəstəkar Sevinc Qasımova ilə birlikdə Mirzə müəllimə baş çəkməyə getmişdik. Çatanda gördük ki, üzü divara tərəf yatıb. Çox arıqlamışdı. Ədyalın altında bilinmirdi ki, adam var. Yavaşca ağ saçlarından öpdüm və oradan çıxdıq. Yanında qohumları da var idi. Biz klinikanın qapısına çatırdıq ki, bir də gördük həmin qohumu tövşüyə-tövşüyə gəldi və dedi ki, “Flora xanım, Mirzə müəllim ayıldı və sizin gəldiyinizi öyrənəndə onu tez qaytarın dedi”. Qayıtdıq və onunla xeyli söhbət etdik. Onda da, ondan əvvəl də deyirdi ki, “90-ı keçib 100-ü tamamlamayan kişi deyil”. 1 həftə keçdi, amma sözünün üstündə durmadı.\nKişi xasiyyətli, kişi davranışlı Mirzə müəllim ölümün qarşısında kişilik edə bilmədi. Çox müsbət, enerjili adam idi. Onun güzəranından, imkanından, ailə problemlərindən az-çox xəbərim var idi. Hansı dərdi olursa olsun bunu qarşısındakına bildirməz, hər zaman pozitiv enerji verərdi. Ölümündən iki il əvvəl onunla konsertə çəkilmişdim. Mən insanın dərdi olduğunu hiss edə bilirəm.\nÜrəyin açıb danışdı, nələr danışdı və mənim üçün həmin söhbətdən sonra sanki Mirzə müəllim təzədən doğuldu. İki nəfəri belə kəşf etmişəm. Biri Rübabə Muradova idi, onu da ölümündən qabaq görmüşdüm, biri də Mirzə Babayev. Ruhu şad olsun”.\nTeymur Rəcəbov Rauf Məmmədovla heç-heçə etdi\n20 Aprel 2018 17:38\nYeni baş nazir kim olacaq? - AKİF ƏLİ\n20 Aprel 2018 17:30\nBakı metrosunda əl qumbarası tapıldı - FOTO\n20 Aprel 2018 17:23\nDollar 3 gün bu qiymətə olacaq - MƏZƏNNƏ\n20 Aprel 2018 17:16\nİcra başçısı sakinlərin problemini dinlədi, MƏMURLARA TAPŞIRIQ VERDİ\n20 Aprel 2018 17:10\nAprel döyüşlərinin qəhrəmanlarından biri özünü öldürdü\n20 Aprel 2018 17:02\nRəşad Dağlıdan şıdırğı rəqs - VİDEO\n20 Aprel 2018 16:56\nEldar Mahmudov və onun “sag əli” Mövlan Şıxəliyev MƏHKƏMƏYƏ VERİLDİ\n20 Aprel 2018 16:50\nParlament yeni baş naziri seçdi\n20 Aprel 2018 16:42\nNeftin qiymətləri çox şişirdilib - TRAMP\n20 Aprel 2018 16:35\nGürcüstanlı nazir və rektor Bakı Dövlət Universitetində olub - FOTOLAR\n20 Aprel 2018 16:27\nTürkan Şoray xəstəxanalıq oldu\n20 Aprel 2018 16:20\n20 Aprel 2018 16:15\nSığorta ödənişləri çətinləşdirildi\n20 Aprel 2018 16:08\nPrezident Əli Həsənovla bağlı SƏRƏNCAM İMZALADI\n20 Aprel 2018 16:00\n20 Aprel 2018 15:55\nPrezident metroda - Yeni qatarlarla tanış oldu\n20 Aprel 2018 15:50\n20 Aprel 2018 15:42\nAnjey Kaspşik Qarabağ münaqişəsi hesabına ikinci villasını tikir - POLİTOLOQ\n20 Aprel 2018 15:36\nMilli Məclis sabah təcili toplanır - SABAH YENİ BAŞ NAZİR SEÇİLƏCƏK\n20 Aprel 2018 15:30\nİrəvanda etirazlar davam edir: Həbs olunanları sayı sürətlə artır\n20 Aprel 2018 15:22\nAmaşovdan Ombudsmana İRAD\n20 Aprel 2018 15:14


525-ci Qəzet - Vaqif Yusiflinin 70 yaşına\nVaqif Yusiflinin 70 yaşına\nAprel ayının ilk günlərindən qəzetlərdə haqqınızda dərc edilən məqalələrdən xəbər tutdum ki, yaxında yuvarlaq yubileyiniz - 70 yaşınız tamam olur. Açığı, "Azərbaycan", "Ulduz" dərgilərində, "525-ci qəzet", "Ədalət", "Ədəbiyyat" qəzetlərində və digər mətbuat orqanlarının az qala hər sayında imzanızla çap olunan bir-birindən oxunaqlı, maraqlı yazılarınız 70 illiyinizin tamamına xoş bir "şübhə" oyadır. Axı, belə ədəbi məhsuldarlıq yalnız cavan, enerjili qələm adamlarına xas olar.\nAncaq fakt faktlığında qalır. 70 yaşınız mübarək!\nBelə bir deyim var ki, cib xəsisi olmaq bir elə qəbahət deyil. Yaxşı, xeyirxah söz deməkdə gərək xəsis olmayasan. Yaxşı, xeyirxah sözü isə özü qəlbən saf, varlı olan adamlar deməyi bacarar. Sizi, tanınmış ədəbiyyatşünas alimimizi, görkəmli tənqidçimizi də məhz belə tanıyırıq.\nYan-yörədə, böyürdə-başda olana, gündə-günaşırı üz-üzə gələnə nə var, elə görünməkləri ilə də özlərini gündəmdə saxlayırlar. O ki qaldı paytaxtdan uzaqlarda, bölgələrdə yaşayanlara, əlbəttə, onları gündəmə gətirmək, diqqətə çəkmək həm də bir vətənpərvərlik nümunəsidir. Elə bir istedadlı qələm sahibi yoxdur ki, siz də onun haqqında səxavətlə söz açmayasınız.\nBizim Şabranda yaşayıb-yaradan neçə-neçə yazıçı və şair haqqında ölkənin mətbuat orqanlarında çap etdirdiyiniz yazılarınız, çalışdığınız AMEA Nizami adına Ədəbiyyat İnstitutunun elmi əsərlərində Şabran ədəbi mühiti haqqında dəyərli fikirlərinizə görə Şabran ziyalıları Sizə minnətdardır.\nMəmləkətimizin hər yerində olduğu kimi, Şabranda da Sizin özünüzə və sözünüzə böyük hörmət və ehtiram var. Bizim üçün həmişə gəlişi arzulanan, yolu gözlənilən əzizlərimizdənsiniz.\nSizə uzun ömür, möhkəm can sağlığı, yeni-yeni yaradıcılıq uğurları arzulayıram.\nŞabran rayon İcra Hakimiyyətinin başçısı


məclis – Yenicag.Az\nAna Səhifə Etiket: məclis\nməclis etiketinə aid xəbərlər.\nProtokol tərtib olunub.\nKarantindən sonra toyların təşkilində nəyə diqqət yetirilməlidir? – Ekspertdən TÖVSİYƏLƏR\n“Toy məclisinin təşkili zamanı zalda qonaqların qəbulu üçün masa sayını 30 faiz azaltmaq, hər masadakı qonaqların sayını isə 10-8 nəfərə salmaq olar”.\n"Məclisin 50 faizi hazırki rejimin yıxılması üçün çalışır"\nİraq Türkman Məclisinin sədri vəfat etdi\nİraq Türkman Məclisinin sədri Yunis Bayraqdar dünyasını dəyişib.


Qazaxda 2019-2020-ci tədris ilində qarşıda duran vəzifələrə həsr olunmuş iclas keçirilib » Media Xəbərləri | Dogru Xəbərin Tək Ünvanı\nMedia Xəbərləri » Bölgə xəbərləri » Qazaxda 2019-2020-ci tədris ilində qarşıda duran vəzifələrə həsr olunmuş iclas keçirilib\nQazaxda 2019-2020-ci tədris ilində qarşıda duran vəzifələrə həsr olunmuş iclas keçirilib\n9-09-2019, 21:24 Yazar: Firuzə Baxılıb: 176 Çap et\nMüasir dünyada hər bir ölkənin gələcəyi həmin ölkədə təhsilin səviyyəsi ilə ölçülür. Təhsilin inkişafı hər bir ölkədə inkişaf konsepsiyasının mühüm tərkib hissəsidir. Azərbaycan da bu ölkələr sırasındadır. Son illər ölkəmizdə təhsilin inkişafı ilə bağlı həyata keçirilən tədbirlər deməyə əsas verir ki, Azərbaycan öz gələcəyini daha etibarlı və inamlı görmək əzmindədir. Son 15 ildə ölkəmizdə təhsilin normativ hüquqi bazasının təkmilləşdirilməsi, maddi-texniki təminatının yaxşılaşdırılması, təhsil müəssisələrinin informasiya-kommunikasiya texnologiyalarının tətbiqi sahəsində imzalanan çoxsaylı Sərəncamlar ölkədə təhsil sahəsinə göstərilən diqqət və qayğının bariz nümunəsidir. Heydər Əliyev Fondunun "Yeniləşən Azərbaycana yeni məktəb” layihəsi sayəsində respublikamızın bütün bölgələrində yeni-yeni məktəb binalarının inşa olunması, təmirə ehtiyacı olan məktəblərin əsaslı şəkildə yenidən qurularaq müəllim və şagirdlərin istifadəsinə verilməsi, məktəblərin maddi-texniki bazasının möhkəmləndirilməsi bir daha sübut edir ki, Azərbaycanda təhsil sahəsi dövlətin prioritet istiqamətlərindən birini təşkil edir.\nMediaxeberleri.az xəbər verir ki, təhsil sahəsi haqqında söylənilən bu fikirlər 2019-2020-ci tədris ilində qarşıda duran vəzifələrə həsr olunmuş bugünkü iclasda səslənib.\nQazax Rayon İcra Hakimiyyətində keçirilən iclasda icra aparatının məsul şəxsləri və rayon Təhsil şöbəsinin əməkdaşları iştirak edib.\nQazaxRayon İcra Hakimiyyətinin başçısı Rəcəb Babaşov çıxış edərək Respublika Prezidenti İlham Əliyevin təhsil sahəsinə göstərdiyi diqqət və qayğıdan danışıb, təhsil sahəsinin Azərbaycan üçün ən prioritet məsələlərdən biri olduğunu qeyd edib. İcra başçısı son illər ölkə başçısı İlham Əliyevin və Birinci vitse-prezident Mehriban Əliyevanın təhsil sahəsinə olan yüksək diqqət və qayğısı sayəsində paytaxt Bakıda, eləcə də bölgələrimizdə qazanılan uğur və nailiyyətlərdən də söz açıb. Qazax təhsilinin ildən-ilə inkişaf etdiyini bildirərək istər dərsin kəmiyyət göstəricisinin, istərsə də keyfiyyətinin yüksəldiyini vurğulayıb. Rayon rəhbəri bu uğurun qazanılmasında Rayon İcra Hakimiyyətinin təşəbbüsü ilə Təhsil şöbəsinin nəzdində yaradılan İşçi qrupunun böyük rolunun olduğunu diqqətə çatdırıb. 2018-2019-cu tədris ilində olduğu kimi, yeni dərs ilində də İşçi qrupunun öz fəaliyyətini davam etdirəcəyini qeyd edib və bu sahədə görüləcək işlərlə bağlı tövsiyələrini bildirib.\nİcra başçısı 5 illik Dövlət Proqramında əksini tapan məktəb tikintisindən də söz açıb. Qazax rayonu üzrə 11 məktəb binasının əsaslı təmirinin öz əksini tapdığını vurğulayıb. Həmin proqramda təmiri nəzərdə tutulan məktəblərdən birinin Xalq yazıçısı İsmayıl Şıxlının adını daşıyan 1176 şagird yerlik Kosalar kənd tam orta məktəbin istismara yararsız olmasının nəzərə alınaraq Heydər Əliyev Fondu tərəfindən əsaslı təmir olunduğunu qeyd edib. Bundan başqa, həmin Dövlət Proqramında əksini tapan daha bir məktəbin - Ş.Nəsibova adına Sarıvəlli kənd tam orta məktəbin də Fond tərəfindən əsaslı tikintisinin nəzərdə tutulduğunu və yaxın günlərdə tikintisinə başlanılacağını bildirib. Rayon rəhbəri təhsilin səviyyəsinin yüksəldilməsində müəllim və şagirdlər üçün yaradılan şəraitin mühüm rol oynadığını vurğulayıb. Bu ilin fevralında istifadəyə verilən Xalq şairi Səməd Vurğunun adını daşıyan şəhər 2 nömrəli tam orta məktəbdə yaradılan yüksək şəraiti bu sahədə görülən işlərə nümunə göstərib. Məktəb tikintisi ilə yanaşı rayonda mövcud olan məktəblərin cari təmir olunmasından söz açan rayon rəhbəri Səlim Əfəndiyev adına şəhər 1 nömrəli və İsmət Qayıbov adına şəhər 3 nömrəli tam orta məktəblərdə görülən işlərdən də danışıb. Qeyd edib ki, bu gün təhsilə olan qayğının nəticəsidir ki, məzunlarımız yüksək nəticə göstərirlər. Bu il ali və orta ixtisas məktəblərinə 335 nəfər məzunun qəbul olması, 15 nəfərin 600 baldan, 33 nəfərin 500 baldan yüksək nəticə göstərməsi təhsil sahəsinə göstərilən qayğının şagirdlər tərəfindən qiymətləndirilməsi deməkdir.\nİcra başçısı bildirib ki, bugünkü iclasın əsas məqsədi ötən tədris ilində görülən işlərə bir daha nəzər salmaq və 2019-2020-ci tədris ilində qarşıda duran vəzifələri müzakirə etməkdir.\nGeniş müzakirələrlə keçən iclasda şagirdlərin dərsə davamiyyəti, müəllimlərin dərsə hazırlıq səviyyəsi, məktəblərdə dərs saatının bölgüsü və s. məsələlər haqqında ətraflı söhbət açılıb. Həmçinin 15 sentyabr - "Bilik Günü" ilə əlaqədar keçiriləcək tədbirlərin yüksək səviyyədə təşkil olunması üçün görülən hazırlıq işlərindən də danışılıb. Rayon rəhbəri "Bilik Günü" tədbirlərinin yüksək səviyyədə qeyd edilməsi, tədbirlər zamanı təhlükəsizliyin təmin olunması və digər məsələlərlə bağlı tapşırıq və tövsiyələrini verib.\nRayon Təhsil şöbəsinin müdiri Nizaməddin Babanlı çıxış edərək təhsil sahəsinə göstərdiyi diqqət və qayğıya, səmimi münasibətə görə təhsil sahəsində çalışan bütün müəllimlər adından rayon rəhbərliyinə öz dərin minnətdarlığını bildirib. 2019-2020-ci tədris ilində görülməsi nəzərdə tutulan işlərdən, həlli vacib olan məsələlərdən danışan N.Babanlı ötən tədris ilində olduğu kimi, yeni dərs ilinin də uğurlu nəticələrlə yadda qalması üçün bütün təhsil işçilərinin böyük səylə çalışacaqlarını bildirib. Hər il olduğu kimi, bu il də "Bilik Günü” tədbirlərinin yüksək səviyyədə təşkil olunacağını qeyd edib.


Nurlan Novruzovdan baxımlı qol və qırmızı vərəqə - VİDEO » Sportnet.az\nTarix: 28-06-2020, 11:45 Baxış sayı: 1 039 Bölmə: Futbol / Dünya futbolu / Video / Slider / Sportnet TV / Göy\nAzərbaycanlı futbolçu Nurlan Novruzov Estoniya Yüksək Liqasında "Narva Trans"ın heyətində qol hesabını açıb.\nSportnet.az xəbər verir ki, 27 yaşlı hücumçu IX turun “Levadiya” ilə ev oyununun 39-cu dəqiqəsində fərqlənib. Start heyətində meydana çıxan Novruzov 16-cı dəqiqədə topu rəqibdən alaraq, rəqib müdafiəçiləri keçdikdən sonra komandasının 3-cü qolunu vurub. 39-cu dəqiqədə isə azərbaycanlı forvard mərkəzdə top uğrunda mübarizədə onu yıxan "Levadiya"nın futbolçusunu yerdə ikən təpiklə vurduğu üçün birbaşa qırmızı vərəqə alıb.\nBu, Novruzovun Estoniyada ilk qolu və ilk qırmızı vərəqəsi olub.\nQeyd edək ki, “Narva Trans” 10 komandalı çempionatda 9 oyundan 3 xalla sonuncu pillədədir.\nTarix: 6-07-2020, 15:59 Bölmə: Futbol / Dünya futbolu / Göy


Ramzan Kadırov: “Bəlanın kökünü Amerikada axtarmaq lazımdır” – Analitik informasiya portalı\n20.04.2013 10:08 26.10.2020 16:12 Yenises.ru\t0 Şərh\nRamzan Kadırov Boston terroru ilə bağlı Çeçenistanın adının hallanmasına “Instagram” sosial şəbəkəsindəki səhifəsindən münasibət bildirib.\n“Tsarnayevlər günahkar olsalar belə, Çeçenistanla onlar arasında hər hansı bir bağlılıq cəhdi axtarmaq faydasızdır. Onlar ABŞ-da böyüyüb, onların baxışları və əqidələri orada formalaşıb. Bəlanın kökünü orada axtarmaq lazımdır-deyə bəyan edib Ramzan Kadırov. -Terrorizmlə bütün dünya ilə birgə mübarizə aparmaq lazımdır. Bunu biz başqalarından yaxşı bilirik. Bütün zərərçəkənlərə saglıq arzulayır, amerikalıların kədərini bölüşürük”\nÇeçenistan lideri tələsik nəticə çıxarmamağa çağırıb və Tsarnayevlərin suçuna münasibətdə Amerika hökümətinin versiyalarını şübhə altına alıb.\n“Bu gün KİV-in məlumat verdiyi kimi, Tsranayevi tutmaq istəyərkən o öldürülüb. Əgər onu tutub, istintaq edib, bütün vəziyyəti öyrənib suçunun dərəcəsini aydınlaşdırsaydılar daha məntiqli olardı. Görünür, xüsusi xidmət orqanlarına nəyin bahasına olursa-olsun cəmiyyəti sakitləşdirmək üçün nəticə lazım imiş”-deyə Kadırov qeyd edib.\n← Boston terrorunda Rusiya və Türkiyə izi\nBU DÜNYA BİZİM YOX SƏNİNDİ, ALLAH! →\nTürk rejissor “Bu ölkə üçün kinonu buraxıram”-dedi\n03.06.2013 17:38 26.10.2020 16:12 Yenises.ru\t0\n28.07.2012 12:26 26.10.2020 16:12 Yenises.ru\t0\nAraz Ağalarov rus təqaüdçülərinin yoxsulluğuna işarə etdi\n02.01.2020 15:19 26.10.2020 16:10 Yenises.ru\t0


Xalq artisti: Opera “Səsim var, istədiyim\nMahnını oxuya bilərəm” demək deyil\nMəncə, səs uca Tanrı tərəfindən nadir insanlara göndərilən möcüzədir. Elə bir möcüzə ki, bütün insanları öz orbitinə çəkir. Dil, din, irq tanımadan hər kəs onu dinləyir. Qeyri - adi səs tembri ilə həm Azərbaycanda, həm də dünyada çoxlarını özünə heyran qoyan, üçrəngli bayrağımızı dünyanın dörd bir yanında dalğalandıran belə sənət adamlarından biri də Samir Cəfərovdur. O həm bəstəkar, həm xalq mahnılarının, həm də muğmımızın əvəzsiz ifaçılarından, eyni zamanda operamızın nadir səslərindəndir. Beləliklə, budəfəki həmsöhbətim, Azərbaycan Respublikasının Xalq artisti Samir Cəfərovdur.\n- Artıq isti yay aylarını geridə qoyduq. Necə istirahət etdiniz, yeni mövsümə hazırsınızmı?\n- Doğulduğum Naxçıvan Respublikasının Babək rayonunun Nehrəm kəndinə getmişdim. Əsas istirahətim bir həftə valideynlərimin yanında qalmağım oldu. Bilirsiniz ki, sənət adamlarının istirahəti olmur. Televiziya verilişləri, konsertlər, səfərlər, yəni gərgin iş rejimi hər zaman var. Hazırda “Azərbaycanın səsi” layihəsində münsiflər heyətinin üzvüyəm. Eyni zamanda pedaqoji fəaliyyətlə məşğul oluram. Yeni mahnılar təklif olunur, aranjimanlar edirik. Gələcəklə bağlı planlar da çoxdur.\n- Samir bəy, mən sizi opera ifaçısı kimi təqdim etdim. Amma sənətinizə bələd olanlar bilirlər ki, siz həm də bəstəkar mahnılarının mahir ifaçısısınız. Bu yaxınlarda televiziya verilişlərinin birində sizi həm də muğam ifa edərkən izlədik. Halbuki, hər ifaçı müxtəlif janrlarda ifaya risk etmir. Boğaz bu qədər ifaya necə tab gətirir?\n-”I” əməliyyatı və ya Şurikin başqa macəraları filminə baxmısınız yəqin. Orada Fedyadan nə soruşurlar deyir,”Mən”, o da “mən”, bu da “mən”. Bu, çox gözəl bir şeydir. Əvvəl xanəndə olmuşam, sonra estrada ilə məşğul olmuşam. Daha sonra ulu öndər Heydər Əliyevin təklifi ilə klassik opera ifaçılığına başlamışam. Ümummilli Liderimiz mənə çox böyük dəstək olub. Düşünürəm ki, mən bu gün də onun ruhu qarşısında imtahan verirəm. Ulu Öndər musiqini dərindən bilən bir insan idi. Belə insanlar həyata nadir hallarda gəlir. Estrada maraqlı janrdır. Opera isə elə bir janrdır ki, 100 faiz insanın sadəcə 0,1 faizi bu sənətə qulaq asır. Rəşid Behbudov, Müslüm Moqamoyev, Azər Zeynalov kimi Azərbaycan sənətkarları, Andrea Boçelli kimi italiyan ifaçısı, Aleksandr Paskov kimi rus ifaçısı- bunlar hamısı opera ifaçıları olmalarına baxmayaraq, estradaya önəm veriblər və daha çox tanınıblar. Allah bu səsi verib. Ondan istifadə edib, insanlara xidmət etmək borcumdur.\n- Muğam bizim canlı sərvətimizdir, musiqimizin beşiyidir. Maraqlıdır, bir opera ifaçısı üçün muğam nədir?\n- Muğam Azərbaycanın varlıq simvoludur. Opera, jaz, klassika - bunlar hamısı bizə gəlmədir. Bizim əsl musiqimiz aşıq mahnıları və muğamlardır. Əgər aşıq musiqisi bizim türkçülüyümüzü bəyan edirsə, muğam artıq bizim bəşəri bir millət olduğumuzu sübut edir. Hər bir azərbaycanlı kimi, muğam mənim üçün də böyük məktəb, iliklərimdə hiss edərək oxuduğum müqəddəs bir janrdır.\n- Dövlət Akademik Opera və Balet Teatrında vəziyyət necədir?\n- Əladır. Düşünürəm ki, Dövlət Akademik Opera və Balet Teatrı Azərbaycanda tək-tük teatrlardandır ki, bütün tamaşaları anşlaqla keçir.\n- Opera səhnəsində dünya şöhrətli yazarların əsərlərinin əsas rollarını ifa etmisiniz. Maraqlıdır, ifa etmək arzusunda olduğunuz elə bir rol varmı ki, hələ onu canlandırmaq sizə qismət olmayıb?\n- Bilirsiniz, opera ifası üçün zaman lazımdır. Tələb olunan səs üçün vaxt keçməlidir və səs lazım olan vəziyyətə gəlib çatmalıdır. Bu, estrada ifaçılığı kimi, “Səsim var, istədiyim mahnını oxuya bilərəm” demək deyil. Opera səhnəsində mikrafon da olmur. Burada bir səsindi, bir Allahın, bir özün. Ya Allah deyib çıxırsan səhnəyə. Buna görə səs özünü tutmalıdır.\n- Bu gün Azərbaycan opera sənətində çatışmayan cəhətlər desəm, nələri sadalayarsınız? Tez-tez xarici səfərlərdə olursunuz. Düşünürəm ki, dünya ölkələri ilə müqayisədə ölkəmizdə olan çatışmazlıqları ən yaxşı siz görə bilərsiniz.\n- Bu, qlobal bir problemdir. Müasir dövrdə klassik musiqiyə maraq azalıb. Bu gün bütün dünyada dinlənilənlər arasında estrada, pop, rok kimi janrlar çoxluq təşkil edir. Gənclərimiz də bu sahəyə meyillənirlər. Özünüz də görürsünüz ki, bu gün hansı musiqilər dinlənilir. İnternetdə baxırsan ki, dinləmə sayı rekord həddədir, amma musiqi heç musiqi deyil. Fakt odur ki, milyonlarla baxışı var. Zövqsüzlüyün özü də bir zövqdür. Yəni, bu barədə insanlarla mübahisə etməyə dəyməz. Ümumiyyətlə, son günlər Azərbaycan efirində belə mövzular geniş vüsət alıb. Heç bir insana deyə bilməzsən ki, sən zövqsüzsən. Amma biz düzgün yoldayıq. Çünki Azərbaycan musiqisi zəngindir. Heydər Əliyev Fondunun dəstəyi və təşkilatçılığı ilə bir çox tədbirlərdə iştirak etmişik. Bizim simamız Azərbaycan muğamıdır. 50-80-ci illər aralığında o qədər möhtəşəm klassik Azərbaycan musiqiləri yarandı ki. Təsəvvür edin ki, Fransada yevreylərin moda həftəsində modeller “Sənə də qalmaz” musiqisinin sədaları altında paltarları nümayiş etdirirdilər. Bizim mədəniyyətimiz çox genişdir. Həmin illərdə biz bəstəkarların sanki bolluğuna düşdük. Hərdən fikirləşirəm ki, kaş təkcə həmin illərdə yox, o bəstəkarlar 50-80-ci illərdən sonrakı dövrlərdə də yazıb yaradaydılar. Arada boşluq yaranmazdı. Həmin bəstəkarlar toy üçün, hər hansı bir sərgi üçün yox, sadəcə “mən ondan yaxşı yazaram” prinsipi ilə yaradırdılar. Bax həmin prinsip artıq inkişafdır.\n- Biz konkret olaraq bəstəkar və xalq mahnılarından danışdıq. Müasir dövrdə gənclər bu janrları biri-biri ilə qarışdıraraq yenilik etməyə çalışırlar. Muğamla jaz, klassika ilə rep və s. Bu cür yeniliklərə münasibətiniz necədir?\n- Əla. Əgər kökü saxlayırlarsa, yaxşıdır. Dəyişiklik lazımdır, amma kökə toxunmadan. Muğam elə bir janrdır ki, istənilən mahnını onunla sintez etmək olar. Cabbar Qaryağdıoğlu, Seyid Şuşinski, Xan Şuşinski, Ağaxan Abdullayev, Alim Qasımov - hər birinin səsində fərqlilik, özünəməxsusluq var. Hərəsi bir cür yenilik, daxili dünyasını gətirir musiqiyə. Bütün dünya musiqilərini Azərbaycan muğamının üstündə qurmaq olar. Bu, istər Afrikanın cəngəlliklərində yaranan musiqi olsun, istərsə də bizə yaxın olan ölkələrin birində. Hər bir janrı “Şur”, “Bayati- Şiraz” üstündə qurmaq olar. Bu, bizim musiqimizin zənginliyidir.\n- İllərdir, Azərbaycan mədəniyyətini həm də dünyada təmsil edirsiniz. Maraqlıdır, fərqli ölkələrdə sizə və sizin simanızda Azərbaycan mədəniyyətinə olan münansibət necədir?\n- Bir əhvalat danışım. Güman edirəm ki, elə bu əhvalatla sualınıza tam şəkildə cavab vermiş olacam. Bir dəfə konsert üçün Uruqvaya getmişdik. Bizi apardılar oranın Opera və Balet Teatrına. İzah edirlər ki, bura səhnədir, burada insanlar oturur, ora kulisdir. Hamımız biri-birimizin üzünə baxırıq ki, bunu bizə niyə izah edirlər. Hər kəsə yaxşı məlumdur ki, bizim operamızın 100 illik tarixi var. Deməli, həmin ölkədə hər üç nazirdən biri ermənidir. Həmin ölkədə Azərbaycana qarşı kəskin antipatiya var. Həmin an ürəyimdə öz-özümə dedim ki, eybi yoxdur, sabah konsertə gələrlər, görərlər. Həmin dəqiqə planda olan repertuarı tamamilə başqa bir repertuara dəyişdim. Zalda 600-ə yaxın adam var idi. Onun cəmi 10 nəfəri azərbaycanlı idi. Qalanı ispan, ingilis, erməni idi. Çıxışımın sonunda bütün zal ayağa qalxdı. Dünən bizə operanı başa salan insanlar, bu gün bizi ayaq üstündə alqışlayırdılar və mən səhnədən düşmürdüm. Uruqvay qondarma “erməni soyqırımı”nı ilk dəfə tanıyan ölkədir. Belə bir ölkədə Azərbaycanı layiqincə təmsil etmək mənim yaradıcılığımın deyərdim ki, zirvəsidir. Təbii ki, sonra Los-Ancelesdə, Seulda, Moskvada, Baltikyanı ölkələrdə, eləcə də müxtəlif Avropa ölkələrində çox sayda konsertlərlə çıxış etmişik.\n- Əvvəllər muğamı və yaxud da hansısa Azərbaycan musiqisini İran, fars musiqisinin tərkib hissəsi kimi qəbul edirdilər. Amma bu gün muğam deyiləndə ağıllara gələn ilk ad Azərbaycan olur. Yəqin səfərlərinizdə bunu da hiss edirsiniz...\n- Sözsüz. Müstəqillik əldə etməmişdən qabaq Azərbaycan musiqisi dünyaya İran, fars musiqsinin tərkib hissəsi kimi təqdim olunurdu. Amma müstəqillik qazanandan sonra artıq milli musiqimiz Azərbaycan mədəniyyətinin tərkib hissəsi kimi bütün dünyada məşhurlaşdı. Xüsusilə 2000-ci illərdən başlayaraq, musiqimiz dünya miqyasında tanındı. Buna görə Heydər Əliyev Fonduna böyük təşəkkür düşür. Təsadüfi deyil ki, Heydər Əliyev Fondunun prezidenti, hörmətli Mehriban xanım Əliyevanın təşəbbüsü ilə Azərbaycan muğamı UNESCO-nun Qeyri-Maddi Mədəni İrs Siyahısına daxil edilmişdir. Biz xarici səfərlərdə olarkən təkcə muğamımızı ifa etmirik. Eyni zamanda Üzeyir Hacıbəylinin, Qara Qarayevin, Fikrət Əmirovun və s. kimi klassik Azərbaycan bəstəkarlarının əsərlərini səsləndiririk. Belə bir fikir var: “Nə millidirsə, o fərdidir”. Çox gözəl bir sözdür. Nə qədər milli olsan, dünya səni bir o qədər fərqli görəcək. Əminliklə deyə bilərəm ki, Azərbaycan musiqisi bütün dünya musiqisindən fərqlidir.\n- Sonuncu sualım sırf sizin şəxsi həyatınızla bağlı olacaq. Maraqlıdır, necə bir mühitdə yaşayırsınız? Boş vaxtlarınızda nə ilə məşğul olmağı sevirsiniz? Ailənizdə yolunuzu davam etdirənlər olacaqmı?\n- Boş vaxtlarımda film izləməyi sevirəm. Müxtəlif janrlarda mahnılar ifa edirəm. Ona görə də müxtəlif janrlarda əsərlər dinləməyi sevirəm. Fərqli mədəniyyətlərə xas mahnılar hər zaman diqqətimi çəkib. Bir səhər gözümü fransız musiqisi ilə aça bilərəm. O biri gün könlümdən Zeki Mürenə qulaq asmaq keçər. Sonra yaxşı domino oynamağı xoşlayıram. Hər gün oxumaq olmaz ki. Arada bunlar da lazımdır. (gülür). Üç övladım var. Yəqin ki, yolumu davam etdirən olmayacaq. Bunu özüm də istəmərəm. Bir ailəyə bir nəfər kifayətdir, məncə.\nOlduqca səmimi ab-havada keçən müsahibəmiz Samir Cəfərovun canlı ifasında sözləri Nigar Rəfibəyliyə, musiqisi Emin Sabitoğluya məxsus ecazkar “Əsən yellər” mahnısı ilə yekunlaşır...\nİki sahil.- 2016.- 7 sentyabr.- S.12.


“I Believe I Can Fly” hitinin ifaçısı 30 il müddətinə azadlıqdan məhrum edildi - VİDEO\nDünyanın ən yaxşı tennisçisi Ukrayna üçün xeyriyyə matçı keçirəcək - FOTO\n“Avropa İttifaqı həmişə Ermənistan və Azərbaycan arasında cari müzakirələr üçün əsas olan bütün keçmiş üçtərəfli sazişlərin həyata keçirilməsinin zəruriliyini vurğulayır”.\n“Report” xəbər verir ki, bunu Avropa İttifaqının (Aİ) Cənubi Qafqaz üzrə xüsusi nümayəndəsi Toivo Klaar deyib.\n“İnsan hüquqları və təhlükəsizlik məsələsi münaqişənin başlanmasından bu günə kimi konfliktin əsas məsələlərindən biri olub. Biz təhlükəsizlik məsələsini həll etmədən münaqişənin hərtərəfli və davamlı həllinə nail ola bilmərik”, - Aİ rəsmisi vurğulayıb.\nO, qeyd edib ki, dövlətlərarası münasibətlər olduqca vacibdir və bunu tənzimləmək lazımdır: “Biz çox yaxşı bilirik ki, millətlərarası kontekstdə hüquqlar və təhlükəsizlik münaqişənin başlanmasında əsas məsələlərdən biri olub. Bu problemi həll etmədən hərtərəfli və davamlı həllə nail ola bilməyəcəyik”.\nToivo Klaar bildirib ki, Avropa İttifaqı Azərbaycanla Ermənistan arasında uzunmüddətli həlli təmin edən istənilən sazişi dəstəkləyəcək.\n“Sülh prosesləri adətən qorxular, emosiyalar, fərziyyələr və yanlış şərhlərlə müşayiət olunur. Bu, təbiidir”, - o əlavə edib.\n“Gərginliyi azaltmaq, ritorikanı zəiflətmək lazımdır”, - Aİ rəsmisi vurğulayıb.\nKlaarın sözlərinə görə, heç kim Moskvanın vasitəçiliyi ilə İrəvan və Bakının əldə etdiyi üçtərəfli razılaşmaların aktuallığına şübhə etmir: “Aİ həmişə Ermənistan və Azərbaycan arasında cari müzakirələr üçün əsas olan bütün keçmiş üçtərəfli sazişlərin həyata keçirilməsinin zəruriliyini vurğulayır. 2020 və 2021-ci illərdə Moskva ilə əldə olunan üçtərəfli razılaşmaların aktuallığına heç kim şübhə etmir.\nAvropa İttifaqı öz növbəsində qonşuluğunda sülh, sabitlik və firavanlıqda maraqlıdır. Ona görə də bu prosesdə iştirakımızı vacib hesab edirik.\nBununla belə, Ermənistan və Azərbaycan arasında münasibətlərin normallaşmasına dəstək vermək səylərimiz yalnız Cənubi Qafqazda sülhün və sabitliyin təmin edilməsinə yönəlib və biz eyni məqsəd güdən istənilən digər iştirakçı ilə əməkdaşlıqdan məmnunuq”.


Erix Fromm. «Psixoanaliz və din» kitabından seçmələr. » Ədəbiyyat.AZ - Ədəbi yazılar, məqalələr, son xəbərlər, kitablar, poeziya\nEdebiyyat.az » Ədəbi tənqid » Erix Fromm. «Psixoanaliz və din» kitabından seçmələr.\n19:09, 28 aprel 2020\nHeç bir zaman heyrətlənməyən, həyatını və şəxsi mövcudluğunu cavablar tələb edən bir fenomenlər kimi görməyən insan, dini təcrübənin nə olduğunu da çətin anlayar. İşin parodoksal tərəfi isə budur – yeganə mümkün ola biləcək cavablar da elə ancaq yeni suallardır…\n28.04.20, Ədəbi tənqid


Bakı, 21 sentyabr, SalamNews. Azərbaycan Sığortaçılar Assosiasiyasının təşəbbüsü ilə sığortaçılardan ibarət “Ekspert qrupu” təşkil edilib.\nASA-dan SalamNews-a verilən məlumata görə, Qrupa, ölkədə fəaliyyət göstərən sığorta şirkətlərinin mütəxəssisləri daxildir. İlkin mərhələdə 30 nəfərdən ibarət “Ekspert qrupu” peşəkar sığortaçıların müxtəlif istiqamətlər üzrə bölgüsü əsasında formalaşdırılıb.\nMərkəzləşmiş Qrupun yaradılmasında başlıca məqsəd sığorta sistemi ilə bağlı doğru olmayan və ictimaiyyətdə çaşqınlıq yaradan məlumatların sayının minimuma endirilməsi, ölkədə sığorta ilə əlaqəli informasiya siyasətinin doğru təşkili, sığorta ilə bağlı bilgilərin peşəkar sığortaçılar tərəfindən təqdim olunmasıdır.\nAzərbaycan Sığortaçılar Assosiasiyası media qurumlarına müraciət edərək bildirir ki, sığorta ilə bağlı hər hansı bir mövzuda peşəkar mütəxəssis rəyi almaq üçün Assosiasiyaya müraciət etməkləri kifayətdir. Nəticədə ASA “Ekspert qrupu”na üzv mütəxəssislərin media ilə koordinasiyasını təşkil edəcəkdir.


Azərbaycanın və Birləşmiş Ərəb Əmirliklərinin daxili işlər orqanları arasında əməkdaşlıq müzakirə edilib | Voice Press\nHome Manşet Azərbaycanın və Birləşmiş Ərəb Əmirliklərinin daxili işlər orqanları arasında əməkdaşlıq müzakirə edilib\nAzərbaycanın və Birləşmiş Ərəb Əmirliklərinin daxili işlər orqanları arasında əməkdaşlıq müzakirə edilib\nAzərbaycan Respublikasının daxili işlər naziri, general-polkovnik Ramil Usubovun başçılıq etdiyi nümayəndə heyəti “İnterpol”un və Birləşmiş Ərəb Əmirlikləri (BƏƏ) Daxili İşlər Nazirliyinin birgə təşkilatçılığı ilə Əbu-Dabidə keçirilən “Təhlükəsizlik naminə birlik” adlı beynəlxalq forumda iştirak etmək üçün martın 28-dən BƏƏ-də işgüzar səfərdədir.\nDaxili İşlər Nazirliyinin mətbuat xidmətindən VOİCEPRESS-ə bildiriblər ki, martın 28-də işə başlayan və BƏƏ-nin Prezidenti Şeyx Xəlifə bin Zayed Al Nəhyanın himayəsi ilə baş tutan tədbiri giriş sözü ilə ölkənin Baş nazirinin müavini, daxili işlər naziri Şeyx Seyf bin Zayed Al Nəhyan açıb. O deyib ki, konfrans hüquq mühafizə fəaliyyəti sahəsində beynəlxalq əməkdaşlığın möhkəmləndirilməsinə töhfə verəcək, xüsusən transmilli mütəşəkkil cinayətkarlıqla mübarizədə beynəlxalq səylərin birləşdirilməsinə əlverişli zəmin yaradacaq.\nDünyanın bir sıra ölkələrinin daxili işlər və ədliyyə nazirlərinin, yüksək vəzifəli polis məmurlarının qatıldıqları konfransda müasir dövrün çağırışlarına, habelə gələcəkdə regional və beynəlxalq təhlükəsizlik üçün yarana biləcək təhdidlərə qarşı birgə mübarizə məsələlərinin, bu istiqamətdə ayrı-ayrı dövlətlərin üzərinə düşən öhdəliklərin, qlobal polis strukturunun müəyyən edilməsinin müzakirəsi nəzərdə tutulub. Forumda terrorizmə, kibercinayətkarlığa, mədəni irs əleyhinə olan, yol-nəqliyyat hadisələri ilə bağlı cinayətlərə, narkotiklərin qanunsuz dövriyyəsinə və qaçaqmalçılığa qarşı mübarizədə səylərin əlaqələndirilməsi, eyni zamanda, müxtəlif ölkələrin Daxili İşlər nazirlikləri, polis və təhlükəsizlik orqanları arasında əlaqələrin daha da genişləndirilməsi və birgə əməkdaşlığın digər aktual problemləri diqqət mərkəzində olacaq.\nBeynəlxalq konfrans çərçivəsində daxili işlər naziri, general-polkovnik Ramil Usubov Birləşmiş Ərəb Əmirlikləri Baş nazirinin müavini, daxili işlər naziri Şeyx Seyf bin Zayed Al Nəhyan ilə görüşüb.\nBƏƏ-nin Baş nazirinin müavini, daxili işlər naziri onun dəvətini qəbul edib forumda iştirakına görə azərbaycanlı həmkarına minnətdarlıq edib. O, son illər ölkələrimiz arasında bütün sahələrdə əməkdaşlığın genişlənməsinin əhəmiyyətini vurğulayıb.\nRəsmi dəvətə, səmimi qəbula və başçılıq etdiyi nümayəndə heyətinə göstərilən yüksək qonaqpərvərliyə görə təşəkkürünü bildirən Ramil Usubov dövlətlərimizin başçıları arasında şəxsi dostluq münasibətləri, qarşılıqlı səfərlər, ən yüksək səviyyədə imzalanmış sənədlər sayəsində ikitərəfli münasibətlərin xüsusən son illər dinamik şəkildə, uğurla inkişaf etdiyini deyib. Nazir bu kontekstdə təqribən on il əvvəl BƏƏ-yə səfərini məmnunluqla xatırladıb. R.Usubov bu səfərin də ölkələrimizin müvafiq qurumları arasında əməkdaşlığın daha da dərinləşməsinə xidmət edəcəyinə əminliyini bildirib.\nNazir R.Usubov Birləşmiş Ərəb Əmirlikləri polisinin zəngin təcrübəsinin öyrənilməsində Azərbaycan tərəfinin hər zaman maraqlı olduğunu, belə görüşlərin birgə işbirliyinin daha da genişlənməsinə xidmət edəcəyinə əminliyini vurğulayıb.\nPrevious article“Lokomotiv” voleybol komandası Azərbaycan çempionatının qalibi olub\nNext articlePakistan qəzeti Azərbaycanın İqtisadi Əməkdaşlıq Təşkilatının 13-cü Sammitində iştirakına xüsusi buraxılış həsr edib


Gürcüstandan Rusiyaya gedən avtomobil magistralında 10 kilometr uzunluğunda tıxac yaranıb - XALQQAZETI.COM\nGürcüstandan Rusiyaya gedən yeganə avtomobil yolu - Mtsxeta-Stepantsminda-Lars 4 gündür bütün növ avtomobillərin hərəkəti üçün bağlıdır. Magistralda uzunluğu 10 kilometrə çatan tıxac yaranıb.\nAZƏRTAC xəbər verir ki, yolun bağlanmasına güclü qarın yağması, yolların buz bağlaması və dağlıq ərazilərdə yaranan qar uçqunu səbəb olub.\nHazırda magistralda Azərbaycan, Gürcüstan, Ukrayna, İran, Rusiya, Türkiyə və Ermənistana məxsus çoxlu sayda yük avtomobili dayanıb.\nGürcüstan polisi və yol departamentinin işçiləri yolun qardan təmizlənməsinə başlayıb. Lakin intensiv yağan qar işləri daha da çətinləşdirib.\nKazbeqi rayonunun meri Aleksandr Zaqaşvili deyib ki, hazırda yolda dayanan avtomobillərin sürücülərinin ciddi problemləri yoxdur. Onlar lazımi ərzaq və müvəqqəti sığınacaqla təmin olunublar.\nSürücülər isə bildirirlər ki, vəziyyətin belə davam edəcəyi təqdirdə, onlar tezliklə ciddi problemlərlə üzləşəcəklər.\nGürcüstanın Ətraf Mühit üzrə Milli Agentliyi isə yanvarın 18-dən 21-dək ölkə ərazisində hava şəraitinin kəskin dəyişəcəyi, Qara dənizdə qasırğa olacağı, temperaturun bir neçə dərəcə aşağı düşəcəyi, güclü qar yağacağı barədə əhaliyə xəbərdarlıq edib.\n17 Yanvar 2021 21:35 - XARİCİ XƏBƏRLƏR


Dünya Ürək Günü ilə əlaqədar növbəti xeyriyyə aksiyası keçirilib » www.tezadlar.az\n29 sentyabr – Dünya Ürək Günüdür. Dünya Ürək Federasiyasının təşəbbüsü ilə hər ilin bu günündə müxtəlif aksiyalar, tədbirlər həyata keçirilir. Azərbaycan Ürək və Damar Cərrahiyyəsi Cəmiyyətindən "Təzadlar"a verilən məlumata görə, Azərbaycan Ürək və Damar Cərrahiyyəsi Cəmiyyəti hər il olduğu kimi bu il də xeyriyyə aksiyası keçirməklə Dünya Ürək Gününü qeyd edib.\nBelə ki, Azərbaycan Ürək və Damar Cərrahiyyəsi Cəmiyyətinin üzvü olan bir qrup həkim və tibb bacısı tərəfindən Şağan qəsəbəsində yerləşən 1 saylı fiziki və əqli qüsurlu uşaqlar üçün internat evində və Binə qəsəbəsində yerləşən “Ümid Yeri” Uşaq Sığınacağında məskunlaşmış uşaqların pediatrik və kardioloji müayinəsi həyata keçirilib. Müayinədən sonra müalicə kursu təyin olunub.\nMərkəzi Klinikanın həkim briqadasının təyin etdiyi müalicə kursuna uyğun olaraq KRKA Şirkəti onları lazımi dərman preparatları ilə təmin edib.\nAÜDCC sədri, Mərkəzi Klinik Xəstəxananın baş həkimi, tibb elmləri doktoru Kamran Musayev bildirdi ki, həkim və tibb bacısı heyəti ilə mütəmadi olaraq qocalar evinə və uşaq evlərinə bu cür ziyarətlər həyata keçirilir:\n“Məqsəd artıq silsilə halını almış aksiyalarımızı Dünya Ürək Günü ərəfəsində də davam etdirmək, eyni zamanda müayinə və müalicəyə ehtiyacı olan insanlarımıza yardım etməkdir. Bu dəfə əvvəlcə Şağan qəsəbəsində yerləşən internat evini, ardınca “Ümid Yeri” Uşaq Sığınacağını ziyarət etdik. İnternat evində məskunlaşmış 179 uşaq və yeniyetmə, “Ümid Yeri”ndə isə 45 uşaq müayinə edildi, müalicələrinə lazımi köməklik göstərildi. Bundan sonra da bu cür aksiyaları davam etdirəcəyik.”


SON DƏQİQƏ: DTX və polis Xocalıda əməliyyat keçirdi - Busaat.az\nXocalı rayon polis şöbəsinin əməkdaşlarının keçirdikləri “Xaş-xaş-2021” şərti adlı kompleks əməliyyat-axtarış və profilaktik tədbirlər nəticəsində rayonun işğaldan azad edilmiş Çanaqçı kəndində yabanı halda bitən narkotik tərkibli çətənə kolları aşkar edilib.\nBu barədə Busaat.az-a Daxili İşlər Nazirliyinin mətbuat xidmətinin Gəncə regional qrupundan bildirilib.\nMəlumata görə, Xocalı rayon polis şöbəsi və Dövlət Təhlükəsizlik Xidmətnin əməkdaşlarının birgə keçirdikləri əməliyyat-axtarış tədbirləri nəticəsində ümumi çəkisi 1 690 kiloqramdan artıq olan, 2 800 ədəd çətənə kolları kökündən çıxarılıb və yandırılaraq məhv edilib.\n“Saakaşvilinin saxlanılması ilə bağlı əməliyyat yüksək səviyyədə keçirildi”\n“Gürcüstanın keçmiş Prezidenti Mixail Saakaşvilinin saxlanılması ilə bağlı xüsusi əməliyyat yüksək səviyyədə həyata keçirilib”.\n02.10.2021 - 08:45\nAzərbaycanda yeni bir cinayət üsulu peyda olub – EHTİYYATLI OLUN!\nAzərbaycanda yeni bir cinayət üsulu peyda olub - EHTİYYATLI OLUN!\n30.09.2021 - 17:50\nAzərbaycanlı qadın bir çanta “dollar”la saxlanıldı (FOTO)


Nazir institut direktorunu qovdu – Sənədlərini korrupsiya idarəsinə göndərdi | sizinyol.com\nSizinyol.com “Qafqazinfo”a istinadən xəbər verir ki, Kənd təsərrüfatı naziri Heydər Əsədov nazirlik sistemində kadrların təyinatında yüksək səriştə və peşəkarlığın əsas meyar olduğunu qeyd edərək bu prinsiplərdən kənara çıxan hər bir rəhbər işçi barəsində ciddi tədbirlərin görüləcəyini bildirib. O, qeyd edib ki, Heyvandarlıq Elmi-Tədqiqat İnstitutunda kadrların seçilib-yerləşdirilməsində məhz bu prinsiplərin gözlənilmədiyi barədə Kənd Təsərrüfatı Nazirliyinə və digər dövlət orqanlarına çoxsaylı müraciətlər daxil olur. Direktor vəzifəsini müvəqqəti icra edən Famil Nəsibovun kadrların seçilib yerləşdirilməsində yol verdiyi nöqsanlar institutun nüfuzuna zərər vurub. Direktor vəzifəsini müvəqqəti icra edən F. Nəsibov ona göstərilən etimaddan sui-istifadə edərək ştatların sayının azaldılması səbəbindən ixtisara düşən işçilərin əmək müqavilələrinə xitam verərkən əmək qanunvericiliyinin tələblərini gözləməyib, kadrları seçərkən dostluq və qohumluq kimi subyektiv amillərə üstünlük verib, qeyri-ixtisasdan olan, habelə cəmiyyətdə mənfi imici ilə tanınan şəxsləri işə götürüb.\nÖlkə direktorunu İnstitut işdən nazir qovdu Şərh yazın


+++++++++Artıq Çəkinin Səbəbləri » Qadınla.Com - Qadınlar Birİncidir!\nTarix: 22-04-2013, 19:20\nGenetik quruluş: Genetik quruluşa bağlı olan kilo, adamın əlində olmadan irsi olaraq ibarət yaranan bir kilodur. Amma bu da bir qədər deyil, sağlam və balanslı bəslənərək çox kilolarınızdan xilas ola bilərsiniz.\nHormonlar: Hormonal tarazlıq xüsusilə qadınlarda əhəmiyyətli bir rol oynayar. Çox kilolar, hormonal tarazlıqda çıxan problemlərdən qaynaqlanır ola bilər. Uyğun diyet seçilmədən əvvəl, ediləcək bir hormon testiylə belə bir problemin olub olmadığı aydın ola bilər.\nBəslənmə: Balanssız və ya gərəyindən çox bəslənmək adamda çox kilolara səbəb ola bilər. Ancaq bu şəkildə ortaya çıxan kilo problemləri çox asan ortadan qaldırıla bilər.\nHərəkətsizlik: Aldığınız kalorilər xərclədiklərinizdən çox olduğunda kilo alarsınız. Bu problem ancaq hərəkətlə, yəni idman və məşqlə həll edilə bilər.\nStress: İnsanların çətinlikli zamanlarında tez-tez etdiyi bir səhv də çox yeməkdir. Bu həqiqətən ciddi bir problemdir. Çünki yeməməyi və kilo verməyi əvvəl psixoloji olaraq qəbul etmək lazımdır. Stress və çətinlik, həm kilo almada həm də kilo vermədə çox təsirli bir ünsürdür.\nDərman və əməliyyat: Bəzi dərmanlayarın istifadəsi bədəndə çox kilolara səbəb ola bilir. Bunu maneə törətmək, kilo edə biləcək dərmanlayarın ( məsələn, hormon və kortizon) ancaq həkim qarovulunda istifadə etməsiylə mümkün ola bilər.


Kəsmikli bağlama (foto resept) » Qadin.Net ~ İlk milli qadın portalı... Azərbaycan xanımlarına...\n"Best Cow" kərə yağı - 100 q.\nUn - 500 q.\nKəsmik - 3 paçka\nƏvvəlcə xəmir hazırlanır.\nStola un ələnir, sonra unun ortasını açırıq, yəni çökəldirik və üzərinə 3 ədəd yumurta əlavə edirik.\nElə unun ortasinda da yumurta çəngəllə çalinir.\nYumurtanin üzərinə duz, və su əlavə edib yumşaq xəmir yoğururuq.\n20 dəqiqə süfrəyə büküb saxlayırıq.\nBu ərəfədə içliyi hazirlayiriq.\nŞüyüd yuyulur, xırda doğranılır.\nƏvvəlcə kəsmik çəngəllə yaxşı qarışdırılır. Sonra doğranmış göyərti və bir ədəd yumurta əlavə edin.\nYaxşı qarışdırın. Daha sonra duz əlavə edin yenə qarışdırın.\nXəmiri 4 yerə bölürük. Yani 4 kündə edirik. Daha sonra hər bir kündə ayrıca yayilir.\nKündəyə un töküb oxlovla yayırıq, yayılmış xəmirin üzərinə əridilmiş kərə yağı çəkirik.\nVə sonra şəkildə göstərildiyi kimi qatlayırıq. Yenə də yağlayırıq.\nŞəkildə gördüyünüz kimi qatlayıb yağlayırıq.\nSonra xəmirin ağzı yığılıb bükülür şəkildəki kimi.\nİndi bükülmüş yağlı xəmiri, oxlovla yayırıq, sonra xəmirin üzərinə içliyi yayırıq.\nÜz-üzə olan küncləri qatlayıb, hər açıq yeri tikiş kimi bərkidirik, ağzını kip bağlayırıq ki, kəsmik görünməsin.\nŞəkildə göründüyü kimi.\nXəmirin uçlarını üzərinə qatlayın şəkildəki kimi büküb bişirəcəyimiz qaba düzürük.\nTavaya ərinmiş yağ əlavə edib, vam xodda hər iki üzü qızardılır.\nKəsmikli piroqumuz hazırdır.\nÇox əziyyətli oldu deyəsən))\n20 oktyabr 2017 13:26\nI.tahaçıcı görünüşü var. Çox bəyəndim. Qəribə xanım çox sağ olun!\n30 sentyabr 2016 15:35\nNe ferqli ve dadlı gorunur dadıda super olarbeh beh üreyim isdedi tam menım ağız dadıma uyğundur :) teşekkürler xebere gore\n30 sentyabr 2016 10:53


Xarici işlər naziri Elmar Məmmədyarov Türkiyə Respublikasının xarici işlər naziri Mevlüt Çavuşoğlunun rəhbərlik etdiyi nümayəndə heyətini qəbul edib\nXarici işlər naziri Elmar Məmmədyarov Azərbaycanda rəsmi səfərdə olan Türkiyə Respublikasının xarici işlər naziri Mevlüt Çavuşoğlunun rəhbərlik etdiyi nümayəndə heyətini qəbul edib.\nElmar Məmmədyarov Azərbaycan rəsmilərinin ilk rəsmi səfərlərini Ankaraya, Türkiyə rəsmilərinin isə Bakıya etməsinin xoş bir ənənə olduğunu diqqətə çatdırdı. Nazir iki qardaş ölkə arasında əlaqələrin yüksək səviyyədə inkişaf etməsinin və bütün sahələrdə nümunəvi tərəfdaşlıq münasibətlərinin mövcudluğunun məmnunluq doğurduğunu qeyd etdi. Strateji səviyyədə inkişaf edən tərəfdaşlığın bariz nümunəsi kimi Azərbaycan və Türkiyənin qlobal əhəmiyyətə malik enerji və nəqliyyat layihələrinin həyata keçirilməsinə imza atdıqlarını deyən Elmar Məmmədyarov tezliklə fəaliyyətə başlayacaq Bakı-Tbilisi-Qars dəmir yolu layihəsinin bu sıradan növbəti uğurlu təşəbbüslərdən biri olduğunu dedi.\nNazir 1 noyabr tarixində keçirilmiş parlament seçkiləri ilə əlaqədar qardaş Türkiyə xalqına ən səmimi təbriklərini ifadə etdi.\nCənubi Qafqaz regionundakı vəziyyətə toxunaraq, Elmar Məmmədyarov Ermənistan-Azərbaycan münaqişəsinin rəsmi Yerevanın işğalçı və qeyri-konstruktiv mövqeyinə görə həll edilmədiyini və bunun regionda sülh və təhlükəsizlik üçün başlıca maneə olduğunu nəzərə çatdırdı. Münaqişənin həll edilməsi üçün ilk növbədə Ermənistanın işğalçı qüvvələrinin işğal olunmuş Azərbaycan ərazilərindən çıxarılmalı olduğunu dedi. O, ATƏT-in Minsk Qrupunun həmsədrləri adından Rusiyanın münaqişənin həlli ilə əlaqədar təklifləri Ermənistana təqdim etdiyini söylədi.\nMevlut Çavuşoğlu xarici işlər naziri statusunda ilk rəsmi səfərini qardaş Azərbaycana etməsindən məmnunluğunu bildirdi. 16 noyabr tarixində Antalyada keçirilmiş G-20 toplantısında Azərbaycanın iştirakı və aparılan müzakirələrə töhfəsinin Türkiyə tərəfindən yüksək qiymətləndirildiyini bildirdi.\nErmənistan-Azərbaycan münaqişəsi və digər məsələlərdə Türkiyənin daim Azərbaycanın yanında olduğunu qeyd etdi.\nMevlüt Çavuşoğlu 1 noyabr tarixində keçirilmiş uğurlu parlament seçkiləri münasibətilə Azərbaycan xalqını təbrik etdi.\nÜçtərəfli əsasda Azərbaycan-Gürcüstan-Türkiyə, Azərbaycan-Türkmənistan-Türkiyə və Azərbaycan-İran-Türkiyə formatının regional əməkdaşlığın inkişafında mühüm rol oynadığını nəzərə çatdırdı.\nTerrorizmə qarşı mübarizənin bütün dünya üçün bəla olduğunu deyən Mevlüt Çavuşoğlu bu sahədə ikitərəfli təmasların daha da artırılmasının vacibliyini dedi.\nRegionun nəqliyyat infrastrukturunun inkişafında mühüm rola malik olan BTQ dəmir yolu xəttinin tezliklə fəaliyyətə başlayacağına əminliyini ifadə etdi.\nGörüşdə beynəlxalq təşkilatlar çərçivəsində əməkdaşlıq, qarşılıqlı maraq doğuran digər regional və qlobal məsələlər ətrafında geniş fikir mübadiləsi aparıldı.


Cinde medeni su basib, 19 nefer saxtada qalib - Azadliq Xeber\nCinde medeni su basib, 19 nefer saxtada qalib\nÇində mədəni su basıb, 19 nəfər şaxtada qalıb\n17 May, 2019 08:19 xeber – Çinin Heyluntszyan əyalətində 19 nəfər mədəni su basması nəticəsində yerin altında qalıb.\n“Report” “Sinhua”ya istinadən xəbər verir ki, Çinin şimal-şərqində yerləşən Sünke qəzasındakı dəmir mədənində baş vermiş hadisə zamanı şaxtada 43 nəfər olub. Onlardan cəmi 24 nəfəri yerin üstünə çıxa bilib.\nHazırda mədəndə xilasetmə işləri aparılır.\nDaha əvvəl Şanxayda fabrikin divarının uçması nəticəsində 10 nəfər ölüb.


Mərkəzi Bankın (MB) İdarə Heyətinin sədri Elman Rüstəmov yenə devalvasiyadan danışıb və yenə «devalvasiya olmayacaq!»- deyib. Niyə yenə? O səbəbdən ki baş bankir «olmayacaq» desə də, hər dəfə devalvasiya olur.\nO, ilk devalvasiyadan (21 fevral 2015-ci il) 3 gün öncə də manatın dəyərsizləşməyəcəyini bəyan etmişdi. Ancaq manat dollara nisbətdə 34 faiz ucuzlaşdı.\nİkinci devalvasiya zamanı da eyni olay yaşandı. MB ötən il dekabrın 21-də baş verən həmin devalvasiyadan 4 gün öncə - dekabrın 17-də belə bir məlumat yaydı: «Manatın ABŞ dollarına qarşı məzənnəsi sabit dinamikada davam edir». Nəticəsi nə oldu? Dollarla müqayisədə manatın məzənnəsi 1 manat 5 qəpikdən 1 manat 55 qəpiyə qaldırıldı .\nBaş bankirə yönələn tənqidlərdən biri də odur ki, «üzən məzənnə» rejimi varsa, niyə devalvasiyadan söz açır. Bəyəm həmin rejimdə məzənnəni bazar müəyyənləşdirmir?\n«MANATIN BUNDAN SONRA UCUZLAŞMAYACAĞI FİKRİNİ BÖLÜŞMÜRƏM»\nİqtisadçı ekspert Samir Əliyev də belə tənqidçilərdən biridir: «Manat dekabrın 21-dən «üzən məzənnə»yə keçib. Bu o deməkdir ki, nəzəri cəhətdən manatın məzənnəsi tələb və təklif əsasında formalaşır. MB valyuta hərracları keçirir və onun əsasında manatın məzənnəsi müəyyənləşir. Ancaq təəssüf ki, MB son dövrlər məzənnənin süni yolla saxlanması siyasəti yürüdür və bunu manat qıtlığı yaratmaqla edir».\nEkspert deyir ki, E.Rüstəmovun açıqlaması manatın sabit qalacağı və ucuzlaşmayacağı anlamına gəlmir: «Məzənnəni bazar müəyyənləşdirirsə, onda qabaqcadan «devalvasiya olmayacaq» demək düz deyil. E.Rüstəmov devalvasiya olmayacaq deməklə həm də onu söyləmək istəyir ki, bundan sonrakı devalvasiyaya səbəb MB-nin qərarı yox, tələb-təklif olacaq. Hər halda mənim qənaətim belədir. Manatın bundan sonra ucuzlaşmayacağı fikrini bölüşmürəm. Manatın bahalaşması üçün, hələ ki, iqtisadi zəmin yoxdur».\n«DEVALVASİYA TƏNZİMLƏNƏN MƏZƏNNƏ REJİMİNDƏ OLUR»\nEkspert Elxan Mikayılovun fikrincə, E.Rüstəmovun devalvasiya olmayacaq sözləri daha bir devalvasiya mövzusunu gündəmə gətirir: «Əfsus ki, bəzən iqtisadçılar da üçüncü devalvasiyadan danışırlar. Ancaq məlumat üçün deyim ki, devalvasiya «tənzimlənən məzənnə» rejimində olur. Yəni MB milli valyutanı inzibati qaydada dəyərdən salır».\nSözdə də olsa, «üzən məzənnə» rejiminə keçildiyini söyləyən ekspert fikrini belə yekunlaşdırır: «Bu rejimdə milli valyuta MB-nin yox, bazarın təzyiqi ilə dəyərsizləşməlidir. Bu halda tədricən dəyər itirmə olur, birdən yox. Ona görə, nəzəri baxımdan devalvasiya mümkün deyil, ancaq MB-nin yenə məzənnə təyin etməsi məsələni bir az qəlizləşdirir».


İşi verən : Pierre Cardin Mebel\nƏlaqədar şəxs : Aysel x.\nÜnvan: Bakı >> Bakı şəh. Nərimanov r. Əhməd Rəcəbli küçəsi 25 D\nYerləşmə vaxtı: 12 Apr 2018\nElanın nömrəsi: 8474\nMüştəriləri mağazada qarşılamaq, onların tələbatını öyrənmək, mallar haqqında ətraflı və doğru məlumat vermək. Müştərinin tələbatına uyğun olaraq müştəriyə düzgün seçim etməyə köməklik göstərmək. Mağaza direktorunun tapşırıqlarını vaxtında və tələb olunan qaydada yerinə yetirmək.\n20 yaşdan yuxarı oğlan və qız namizətlər. Azərbaycan və Rus dillərini səlis bilməli. Mebel satışı sahəsində təcrübəsi olmalı. Aktiv, çevik, ünsiyyətcil və məsuliyyətli olmalı. Satış qabiliyyəti olmalı. Yuxarıda qeyd olunan tələblərə uyğun namizədlərdən mövzu yerində “Satıcı” qeyd edərək öz CV-lərinizi pierrecardinbaku@hotmail.com elektron ünvanına göndərməyiniz xahiş olunur.


Şagirdlər “Ritmik muğam kompozisiyası” ilə çıxış ediblər - serqqapisi.az\nNəşr edilib 07.12.2018 09:06 |\nDekabrın 6-da Babək rayonunun Cəhri Kənd Uşaq Musiqi Məktəbinin xanəndəlik ixtisası üzrə müəllim və şagirdlərinin Naxçıvan Şəhər “Gənclik” Mərkəzində “İslam Mədəniyyətinin Paytaxtı Naxçıvan – 2018” tədbirləri çərçivəsində “Ritmik muğam kompozisiyası” adlı konsert proqramı olub.\nKonsertdə Cəhri Kənd Uşaq Musiqi Məktəbinin müəllimi Hünər Əliyev, şagirdləri Əli Mehralıyev, Həsən Babazadə, Ələkbər Sadiqovun ifasında muğamlarımız maraqla qarşılanıb.\nMuxtar respublikanın Əməkdar artisti Hünər Əliyev və onun şagirdlərinin ifasında “Ritmik muğam kompozisiyası” uğurlu alınıb. Bir-birini əvəz edən ritmik muğamlar tamaşaçıda xoş ovqat yaradıb. “Heyratı”, “Qarabağ şikəstəsi” və başqa mərdlik, qəhrəmanlıq əhval-ruhiyyəsi aşılayan muğamlar alqışlarla qarşılanıb.\nXalq çalğı alətləri ansamblının hazırladığı “Ritmik muğam kompozisiyası” tamaşaçılarda xoş ovqat yaradıb.


İran Azərbaycan neftinin emalı üzrə müqavilə bağlamaq istəyir – NIORDC-nin icraçı direktoru ilə müsahibə\nEnergetika 29 Aprel 2009 13:13 (UTC+04:00)\nAzərbaycan, Bakı, 28 aprel / Trend , müxbir T.Cəfərov /\nTrend -ın İran milli neft emalı və neft ticarəti şirkətinin (NIORDC) korporativ planlaşdırılması üzrə icraçı direktoru Cəlil Salari ilə müsahibəsi.\n- İran Xəzər dənizinin ətrafında neft emalı zavodları tikmək niyyətindədirmi? Tikiləcək neft emalı zavodlarında Azərbaycan neftinin emalı gözlənilirmi?\n- İran hazırda yeni neft emalı zavodu tikmədən də Azərbaycan neftinin emal edilməsi iqtidarındadır. İran hazırda Neka-Caskda ən azı 300 min barelə kimi Azərbaycan neftini təhvil ala bilər. Necə ki, Gürcüstanda baş vermiş hadisələr zamanı Azərbaycan neftinin bir hissəsi Neka-Cask vasitəsilə daşınıldı. Bizim fikrimizcə, Azərbaycan neftinin İranla daşınması qısa və az vəsait tələb edən bir yoldur. Biz Nekada Azərbaycan neftini iki cür istifadə edə bilərik. Həm Azərbaycan neftini ala bilərik, həm də ki sivop formasında işlədə bilərik. Azərbaycan xam neftinin Tehran, Təbriz və İsfahan neft emalı zavodlarında emal edilməsi şəraiti mövcuddur. Yəni bu üç neft emalı zavodunda Azərilayt neftinin emalına hərtərəfli şərait mövcuddur.\nBundan başqa İranın şimal hissəsində tikilməkdə olan Kaspian neft emalı zavodunun gələcək potensialında da bu məsələni nəzərə almışıq. İranın şimal hissəsində neft emalı zavodunun gündəlik emalı üçün 200 min barel xam neftə ehtiyacımız var. Bu miqdarda neft İranın mərkəzi hissəsindən və cənubundan boru kəməri vasitəsilə bu zavoda nəql olunur. Təbiidir ki, ən yaxşı yol budur ki, Orta Asiya və qonşu ölkələrin xam nefti həmin zavodda emal olunsun və elə region bazarlarında da istifadə olunsun. Bizim əsas problemimiz odur ki, biz uzunmüddətli neft emalı üçün zəmanət istəyirik. Ona görə ki, neft emalı zavodunun daim xam neft ehtiyatları olmalıdır. Zavodda neftin saxlanılması, nəqli və yüklənilməsi üçün bütün şərait mövcuddur və Azərbaycan neftinin saxlanılması, nəqli, yüklənilməsi və boşaldılması sahəsində yeni sərmayə yatırmağa ehtiyac yoxdur. Biz Azərbaycan xam neftindən istifadə etməyə hazırıq və gələcəkdə də Kaspian neft emalı zavodunun gələcək perspektiv planında bu məsələni nəzərə almışıq. Təkcə Azərbaycan deyil, digər qonşu ölkələrin də neftinin emal edilməsinə hazırıq. Ümid edirik ki, İranın şimalında yerləşən Kaspian neft emalı zavodu ilə Azərbaycanın neft şirkəti arasında uzunmüddətli müqavilə imzalayacağıq. Biz bu sahədə müzakirələr aparmağa hazırıq.\n- Hazırda İranın neft emalı potensialı nə qədərdir və bu miqdarın nə qədər artırılmasını planlaşdırırsız?\n- Hazırda İranda orta hesabla sutkada 1,6 milyon barel neft emal edilir. Bizim gələcək inkişaf proqramımızda 7 neft emalı zavodunun tikilməsi planlaşdırılır. Həmin neft emalı zavodlarının tikintisi 2014-cü ilədək təkmilləşdirilərsə İranın neft emalı potensialı sutkada 3,3 milyon barelə çatacaq. Necə ki, 7 yeni neft emalı zovodunun tikilməsini planlaşdırırıq. Onlardan biri İranın Şimal regionunda tikilir. Bu zavodun xam neft tələbatı İranın mərkəzindən və cənubundan təmin olunur. İkincisinin İranın şimal-şərqində Təbriz şəhərinin yaxınlığında tikilməsi planlaşdırılır. Bu regionda tikiləcək zavod İranın Azərbaycan bölgəsinin ehtiyaclarını təmin edəcək. Bundan başqa Türkiyə və digər ölkələrə də ixrac imkanı yaranacaq. İranın cənub-şərqində Kirmanşah şəhərində köhnə neft emalı zavodu mövcuddur. Həmin zavod sutkada 23 min barel neft emal edə bilir. Həmin zavodun istifadə müddəti qurtarıb. Ona görə həmin regionda yeni bir neft emalı zavodu tikilir. Daha bir neft emalı zavodu isə İranın Xuzistan əyalətindədir. Həmin zavodda ağır dərəcəli xam neft emal olunur. Həmin zavodun iqtisadi dəyəri çoxdur. Bu zavodun emal etdiyi xam nefti hər hansı bir zavod emal edə bilmir. Bu baxımdan orada yeni texnikalar quraşdırılır. İranın Bəndər Abbas əyalətində də iki yeni neft emalı zavodu tikilməkdədir. Bu zavodların istismara verilməsi ilə İranın neft emalı potensialı sutkada 1 milyon barelə çatacaq. Burada ixrac etmək və məhsulların saxlanılması üçün şərait mövcuddur. Bəndər Abbas zavodundan Pakistan və Asiyanın şərq ölkələrinə məhsulların ixrac edilməsinə şərait yaradılır. Daha bir neft emalı zavodu isə, Şiraz şəhərində olan neft emalı zavodunun yaxınlığında tikiləcək. Yeni zavod ölkədaxili təlabatın təmin olunmasına yardımçı olacaq. Bu yeddi neft emalı zavodunun hamısı yeni qanuna əsasən özəl şirkətlərə veriləcək. Qanuna əsasən bu şirkətlər özəlləşdiriləcək. İranın Milli neft emalı şirkətinin səhmi bu zavodlardan ümumilikdə 20 faiz təşkil edəcək. Digər səhmlər özəl şirkətlərə veriləcək. Özəl şirkətlər də onlara yaranmış şəraitdən istifadə edərək bu sahədə sərmayə yatırmağa maraqlıdırlar.\n- İran elan edib ki, mayın 15-dən Xəzər dənizində kəşfiyyat quyularının qazıntısına başlayacaq. Xəzər dənizi regionundan neft hasilatının Fars Körfəzinə nəqli məqsədi ilə yeni boru kəmərinin tikilməsi planlaşdırılırmı? İranın Xəzərdə hasil etdiyi neftin Azərbaycan vasitəsi ilə Avropaya nəqli ehtimal olunurmu?\n- Xam neftin müxtəlif tranzit yollarla nəqlində risklər mövcuddur. Xəzərdə hasil olunmuş neftin İranla nəqlində bir sıra üstünlüklər var. Birinci dərəcədə İran tranzit yolu təhlükəsizdir və tranzit xərcləri də azdır. Xam neftin bir neçə ölkədən tranzit olması onun xərclərini artırır. Nəticə olaraq, xam neftin İran daxilində nəql olunması tranzit xərcləri, siyasi məsələlər və bəzi digər riskləri azaldacaq. Bundan başqa maliyyə böhranının yaranması və hazırkı şərait göstərir ki, gələcəkdə enerji məsrəfi daha çox Asiyanın şərqində olacaq. Daha çox inkişaf etməkdə olan ölkələr enerji istifadə edəcəklər.\nİranın Neka boru kəməri sutkada 370 min barel neft nəql etmək imkanına malikdir. Biz iki ədəd nasos stansiyası quraşdırmaqla boru kəmərinin nəqletmə potensialını sutkada 500 min barelə çatdıra bilərik. Deməl, hazırda Xəzər dənizindən 500 min barel nəql etmək potensialı mövcuddur. Xam neft İsfahan, Ərak, Təbriz və Tehran neft emalı zavodlarında emal edilə bilər.\nBundan başqa biz araşdırma aparmışıq ki, Neka-Cask boru kəmərinin nəql imkanını iki faza çərçivəsində sutkada 1 milyon barelə çatdıraq. Birinci fazada 500 min barel, ikinci fazada isə 1 milyon barel. Biz bu araşdırmanı ona görə aparmışıq ki, əgər əlavə xam neft olarsa bu boru kəməri vasitəsilə nəql olunsun. Araşdırmalar hazırda icraolunma ərəfəsindədir. Əgər digər qonşu ölkələrdən sərmayəçilər layihəyə investisiya yatırmaq istəyərsə biz hazırıq. Biz bu araşdırmaların nəticələrini sərmayə yatırmaq istəyən şirkətlərə təqdim etmişik və icrasını gözləyirik.\nBizim araşdırmalarımız göstərir ki, Neka-Cask boru kəməri ilə neftin nəqli digər tranzit yollarına nisbətən sərfəlidir.


'Bu iddialar əsassız, qərəzli xarakter daşıyır' - MOK\n"Bu iddialar əsassız, qərəzli xarakter daşıyır" - MOK\n06 iyn 2020, 18:43\nİyunun 5-də “insidethegames.biz” saytında “Maklarenin hesabatında Azərbaycan prezidentinin Ayana dopinq cəzalandırılmasını gecikdirdiyinə görə təşəkkür etdiyi deyilir” başlığı ilə məqalə dərc olunub.\nAzərbaycan Milli Olimpiya Komitəsinin (MOK) Mətbuat xidmətindən Yeniavaz.com-a verilən məlumata görə, yazıda qeyd olunur ki, kanadalı professor Riçard Maklaren Beynəlxalq Ağırlıqqaldırma Federasiyasının (IWF) sabiq prezidenti Tamaş Ayanın quruma rəhbərlik etdiyi dövrdəki fəaliyyəti barədə iddialar üzrə müstəqil qaydada apardığı və nəticələrini açıqladığı araşdırma-hesabatda Azərbaycan idmançıları ilə bağlı məsələlərə də toxunub. İddiaya görə MOK 2016-cı ildə IWF prezidenti Tamaş Ayana təşəkkür məktubu yazaraq, əvvəllər etdiyi köməyə görə təşəkkür edib.\nHesabata əsasən, bu kömək 2013-cü ildə qadağan olunmuş preparatları qəbul edərək dopinq cəzasına məruz qalmış 18 azərbaycanlı idmançının həmin cəzasının tətbiqinin gecikdirilməsi və onların həmin ilin dekabr ayında Bakıda keçirilən nüfuzlu Beynəlxalq Qran-Pri yarışında iştirakına imkan verilməsindən ibarət olub. Mütləq şəkildə bildirilməlidir ki, iddianın heç bir əsası yoxdur və absurd olduğu aşkardır.\nÜmumdünya Antidopinq Məcəlləsinə əsasən antidopinq qayda pozuntusunu törədən idmançının dopinq nəzarəti testi götürüldüyü tarixdən etibarən qərarın tarixinədək əldə etdiyi bütün nəticələri ləğv edilir. Bu isə o deməkdir ki, haqqında danışılan idmançılar onsuz da cəzalandırılıblar. Bu addım idmançının həmin müddətdə qazandığı nəticənin böyük və kiçikliyindən, yarışın nüfuz və əhəmiyyətindən asılı olmayaraq atılır. Yəni qərar qəbul edilənə qədər idmançının hər hansı yarışda iştirakının heç bir əhəmiyyəti yoxdur. Bu səbəbdən də həmin hesabatda qeyd edilən bu və digər iddialar əsassız, qərəzli xarakter daşıyır. Azərbaycan Milli Olimpiya Komitəsinin rəhbərliyi belə bir “təşəkkür” məktubu yazmayıb. MOK-un rəhbərliyinin belə bir məktub yazması mümkünsüzdür və bu cür iddia ilə çıxış edilməsi aşkar qərəzdən başqa bir şey deyil.


23 İyun 201668 dəfə baxılıb\nBir düşünün, indi siz oruc tutubsunuz. Bəzən elə olur ki, tez-tez evdə və ya işdə təklikdə qalırsınız. Susuzluq və aclıq hiss edirsiniz. Amma, buna baxmayaraq, siz heç vaxt yeməyə və ya suya toxunmağa cəsarət etməyəcəksiniz. Niyə?! Çünki, anlayırsınız ki, Uca Allah indi sizi görür, siz Ondan heç nə gizlədə bilməyəcəksiniz! Axı “O, yerə girəni də, oradan çıxanı da, göydən enəni də, oraya qalxanı da bilir. Siz harada olsanız belə, O sizinlədir. Allah sizin nə etdiklərinizi görür.” (Müqəddəs Quran, “Hədid” surəsi, 4-cü ayə).Allah etdiyiniz hər şeyi görür, siz də buna tamamilə əminsiniz. Onda bütün bunlardan sonra dualarımızda Allahdan başqa kimi isə çağıra bilərik?! Hansısa bir daş, amulet, medalyon, ağac və başqa cansız əşyaların bizə xeyir və ya ziyan gətirə biləcəyinə necə ümid edə bilərik?!\nƏhmədin rəvayət etdiyi səhih hədisdə bildirilir ki, bir dəfə Məhəmməd Peyğəmbər (Allahın ona salavat və salamı olsun) minbərə çıxaraq “Amin! Amin! Amin!”, – dedi. Səhabələr ondan soruşdu: “Ey Allahın elçisi, niyə minbərə qalxıb üç dəfə “Amin” dedin?” O cavab verdi: “Cəbrail (ona salam olsun) (mələk) mənim yanıma gəldi və “Kim Ramazan ayında bağışlanmadısa, cəhənnəmə girsin“, – dedi, mən də “Amin” dedim.”Bu hədisin mənası nədən ibarətdir? Bu hədisin mənası ondadır ki, Mərhəmətli Allah bu ayda bizə başqa aylarda olduğundan daha rəhmlidir və yalnız düşüncəsiz insan bu şansı əldən verər.\nAxı bu ayda, iblisin hiylələri zəifləyir, müsəlmanlar daha çox yaxşı əməl etməyə can atır.Məhəmməd Peyğəmbər (Allahın ona salavat və salamı olsun) deyirdi: “Ramazan ayının birinci gecəsi daxil olduqda, şeytanlar və cinlərdən azğın olanları zəncirlənir və cəhənnəmin qapıları bağlanır, Cənnətin qapıları açılır. Carçı ucadan söyləyir: Ey xeyir istəyən, davam et, Ey şər istəyən, dayan.” (Buxari).\nBaşqa bir hədisdə, Peyğəmbər (Allahın ona salavat və salamı olsun) demişdir: “Oruc tutanların arasında elələri vardır ki, öz orucuna görə qazancı ancaq aclıq və susuzluqdur” (Təbarani). Yəni öz orucuna görə heç bir mükafat qazanmır, çünki oruc tutmaqla yanaşı pis əməllərdən əl çəkmirlər .Uca Allahdan diləyirik ki, bizi Öz mükafatından və lütfündən məhrum etməsin!


Tropik sulardakı nəhəng dəniz daraqları // Allah var, Allah sevgisi, Allah'ın yaratma sənəti, Allah'ın gözəllikləri, iman həqiqətləri, Harun Yəhya əsərləri\nTropik sulardakı nəhəng dəniz daraqları\nTridacna Hindistan okeanının və Sakit okeanın tropik sularında yaşayan iri dəniz darağı növüdür. Möhtəşəm mavi-yaşıl çalarlara sahib olan bu canlı şəffaf okean sularındakı mərcan qayalıqlarında yaşayır.\nTridacnanın ən heyrətamiz xüsusiyyəti birgə yaşadığı canlı sayəsində öz bədənindən qida əldə etməsidir. Zooksantella adlanan kiçik yosun növü yalnız digər canlıların vücudlarında yaşaya bilir. Dəniz darağının bədənində milyonlarla zooksantella yosunu yaşayır. Vücudlarda yaşayan bu yosunlar həm sığınacaq tapır, həm də düşmənlərdən qorunurlar. Dəniz daraqları, eyni zamanda, zooksantellanı ehtiyac duyduğu maddələrlə (karbondioksid, azot, fosfor və s.) təmin edir. Zooksantellanın yaratdığı bir çox maddələr də dəniz daraqları üçün qida mənbəyidir.\nƏlbəttə ki, bu iki canlı arasındakı heyranedici əməkdaşlıq və uyğunluğun təsadüfən meydana gəldiyini iddia etmək ağıllı insanın işi deyildir. Bir canlının təsadüf nəticəsində qidasını təmin edən başqa bir canlının bədənində yerləşməsi, onun ehtiyaclarından, və ya qida mənbəyi olmasından təsadüfən xəbərdar olması mümkün deyil. Müştərək həyat tərzi keçirən belə canlı nümunələri Allah'ın sonsuz yaratma sənətinin dəlillərindəndir. Bu canlıları bir-birinə uyğun şəkildə yaradan Allah'dır. Sonsuz güc sahibi olan Allah hər şeyə qadirdir.\n(Dolphin Log, July 1998 s. 12)


İranda etiraz aksiyaları: Xamineyinin şəkilləri yandırıldı - JURNALİST ARAŞDIRMA MƏRKƏZİ\nAna səhifə/Xəbərlər/Dünya/İranda etiraz aksiyaları: Xamineyinin şəkilləri yandırıldı\nİranda etiraz aksiyaları: Xamineyinin şəkilləri yandırıldı\nİranda etirazların növbəti dalğası başlayıb. JAMAZ.İNFO xəbər verir ki, pandemiyadan əvvəl baş vermiş noyabr etirazlarından sonra hökumət etirazların əl-ayağını zorakılıqla yığsa da, bu prosesin dayanmadığını da yaxşı bilirdi.\nQeyd edək ki, hadisələr İranın dini cameəsinin əsas mərkəzi olan Qum şəhərində yaşanır. Əksər dini universitetlərin yerləşdiyi, daha çox “molla istehsalçısı” kimi ad çıxarmış Qum şəhərində bir neçə gün əvvəl İranın ali dini lideri Əli Xamineyinin posterləri, reklam lövhələrindəki şəkilləri və bannerləri yandırılıb. Hadisə kiçik həcimli olsa da, şəhərdə böyük səs-küyə səbəb olub.\nJAMAZ.İNFO xəbər verir ki, hadisələr bu gün də təkrarlanıb. Belə ki, bu dəfə hamının gözü qarşısında Xamineyinin şəkilləri olan bennerlər yandırılıb.\nBildirək ki, hadisənin konkret olaraq kimlər və ya hansı təşkilat tərəfindən həyata keçirildiyi məlum deyil. Güman edilir ki, proses faktiki rejimdən bezmiş insanlar tərəfindən başladılıb. Çünki son illər İranda yüksək infliyasiya, gəlirlərin azalması, yoxsulluğun artması və digər səbəblərdən ciddi narazılıqlar yaranmışdı. Görünür, proses məhz həmin məsələlərdən qaynaqlanıb.\nƏbülfəz Qarayevin Xorvatiyada başlayıb, Panamada bitən biznes şəbəkəsi-SİYAHI\nBrüsseldə ilkin razılaşma: Sərhəd və sülh sazişi


Sabunçu rayonu, Bakıxanov rayonunda yerləşən 96 saylı məktəbin valideynləri məktəbə uşaq oğurluğu məqsədilə gələn qadın haqda məlumat paylaşıblar.\nAFN xəbər verir ki, valideynlərin votsapp qruplarında paylaşılan səs yazısında bildirilir ki, 96 saylı məktəbin qarşısına gələn qadın (fotogörüntüləri də əlavə edilib-red.) guya nəvəsi üçün gəldiyini deyir, əslində isə məktəbli qızları aldadaraq aparmaq məqsədi güdür: "Maşında 3 nəfər kişi oturub, bu qadın da qız uşaqlarına "telefon verəcəm" deyə aldadaraq aparmaq istəyib. Valideynləyin müdaxiləsindən sonra niyyətinə çata bilməyib".\nValideynlər AFN-ə açıqlamalarında onu da bildiriblər ki, fotodakı qadın Sabunçuda yerləşən bir neçə məktəbdə görünüb: "Mənim övladım 67 saylı orta məktəbdə oxuyur, deyilənə görə, orada da görünüb bu qadın".\nQeyd edək ki, görüntülərdəki xanımı tanımırıq və ona ulaşmaq imkanlarımız 0-dır. Gecə saatları olduğu üçün müvafiq qurumlarla da əlaqə saxlamaq imkanımız olmadı. Gün ərzində məsələ ilə bağlı ətraflı məlumat verməyə çalışacağıq.


Sənubər İsgəndərlinin səhhətində problem yaranıb – LUXLİFE.AZ\nAktrisa qafqazinfo-ya bildirib ki, bir müddətdir gözündə problem yaranıb və həkimlər bunun çarəsini tapa bilmir: “Bir ildir ki, məlum səbəblərdən efirlərə çıxmıram. Seriallara isə çəkilmirəm, amma 3 filmdə rol almışam. Neçə ildir kinolara çəkilmirdim. Gözüm belə olandan sonra eynəklə filmlərdə rol alıram. Bəxtim indi açılıb. Gözümdəki problemin nədən qaynaqlandığını həkimlər tapa bilmir, səbəbi bilinmir. Müalicələrim davam edir, xeyli yaxşılaşıb. Gözüm ağrımır, mənə problem yaratmır. Görüntü olaraq biri böyüməyə başlayıb.\n← Bakıda avtomobil körpüdən tunelə aşdı – VİDEO\nNecati Şaşmaz yeni seriala çəkilir →\nFiranın geyimi tənqid edildi – “Ətəyin yadından çıxıb”


Bakıda akrobatika gimnastikası üzrə 28-ci dünya çempionatının final günü oldu -\nBakıda akrobatika gimnastikası üzrə 28-ci dünya çempionatının final günü oldu - FOTOLAR\nMartın 13-də Milli Gimnastika Arenasında Akrobatika Gimnastikası üzrə 28-ci Dünya Çempionatının final gününə start verilib.\nNews24.az xəbər verir ki, bu gün kişi və qarışıq cütlüklər arasında tarazlıq hərəkətləri üzrə final, eləcə də qadın cütlükləri, kişi və qadın qrupları arasında temp hərəkətləri üzrə final yarışları olacaq.\nAzərbaycan təmsilçiləri balans məşqinin finalında çıxış edəcəklər. Kişi cütlükləri arasında ölkəmizi Daniel Abbasov - Murad Rəfiyev dueti, qarışıq cütlüklərdə isə Ağasif Rəhimov - Raziyə Seyidli təmsil edəcək.\nQeyd edək ki, hazırda Azərbaycan yığmasının Dünya Çempionatında üç medalı aktivində var. Ağasif Rəhimov və Raziyə Seyidlinin gümüş, Daniel Abbasov və Murad Rəfiyevin iki bürünc medal qazanıb.\nQeyd edək ki, martın 10-13-də Milli Gimnastika Arenasında akrobatika gimnastikası üzrə Bakıda ilk dəfə olaraq dünya çempionatı keçirilir. Yarışlarda 17 ölkədən 170 gimnast iştirak edir.\nYarışlarda qadın, qarışıq və kişi cütlüklər, qadın və kişi qrupları tərkibində gimnastlar tarazlıq, temp və kombinə edilmiş hərəkətləri təqdim edirlər.\nBakıda Akrobatika gimnastikası üzrə 28-ci Dünya çempionatının ilk günü baş tutdu - FOTOLAR\nAkrobatika gimnastikası üzrə 12-ci Dünya yaş qrupları yarışlarının 3-cü günü - FOTOLAR